## Uredba o unutarnjem ustrojstvu Ministarstva zdravstva i socijalne skrbi

### NN 38/2007 (13.4.2007.), Uredba o unutarnjem ustrojstvu Ministarstva zdravstva i socijalne skrbi

# VLADA REPUBLIKE HRVATSKE

**1246**

Na temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 92/96, 48/99, 15/2000, 127/2000,59/2001 i 199/2003), Vlada
Republike Hrvatske je na sjednici održanoj 5. travnja 2007. godine donijela

## UREDBU

### O UNUTARNJEM USTROJSTVU MINISTARSTVA ZDRAVSTVA I SOCIJALNE SKRBI

I. OPĆE ODREDBE

Članak 1.

Ovom se Uredbom određuje unutarnje ustrojstvo Ministarstva zdravstva i socijalne
skrbi (u daljnjem tekstu: Ministarstvo), nazivi upravnih organizacija u sastavu
Ministarstva i drugih unutarnjih ustrojstvenih jedinica, njihov djelokrug i
način upravljanja, te okvirni broj državnih službenika i namještenika potrebnih
za obavljanje poslova iz djelokruga Ministarstva.
Uz poslove utvrđene ovom Uredbom, unutarnje ustrojstvene jedinice Ministarstva
obavljaju i druge poslove koje im povjeri ministar.

II. UNUTARNJE USTROJSTVO I DJELOKRUG

Članak 2.

Za obavljanje poslova iz djelokruga Ministarstva ustrojavaju se slje­deće
upravne organizacije i druge unutarnje ustrojstvene jedinice:
1. Kabinet ministra
2. Samostalni odjel za informiranje i međunarodnu suradnju
3. Samostalni odjel za unutarnju reviziju
4. Tajništvo Ministarstva
5. Uprava za medicinske poslove
6. Uprava za financijsko poslovanje
7. Uprava za pravne poslove
8. Uprava za sanitarnu inspekciju
9. Uprava za socijalnu skrb
10. Uprava za zaštitu žrtava i sudionika rata.

1. KABINET MINISTRA

Članak 3.

Kabinet ministra je posebna unutarnja ustrojstvena jedinica Ministarstva koja
obavlja protokolarne i druge poslove za ministra i državne tajnike; pribavlja
dokumentaciju i materijale od uprav­nih organizacija u sastavu Ministarstva i
osigurava pravodobnu dostavu materijala i drugih dokumenata iz djelokruga
Ministarstva Vladi Republike Hrvatske i Hrvatskome saboru i njihovim tijelima;
obavlja poslove prijevoza ministra i državnih tajnika; priprema planove,
protokole i organizira upravljanje u kriznim slučajevima u cilju postizanja
učinkovitog i pravovremenog odgovora na incidentna stanja; obavlja poslove
vezane uz: obranu, savjetovanje i koordiniranje unutarnjeg i vanjskog nadzora u
Ministarstvu; obavlja poslove koordinacije predpristupnim programima Europske
unije u području zdravstva i socijalne skrbi; koordinira i pruža pomoć u
pregovaračkim postupcima u odnosu na Europsku uniju; koordinira poslove sa
Svjetskom zdravstvenom organizacijom, te druge savjetodavne, stručne i
administrativne poslove realizacije programa rada i aktivnosti ministra i
državnih tajnika; planira dugoročne i srednjoročne radne zadatke Ministarstva,
odnosno donosi smjernice koje determiniraju razvoj u razdoblju deset godina i
pet godina; analizira podatke sadržane u sustavu izvješćivanja o financijskom
upravljanju i kontroli kako bi se osiguralo pravodobno, kvalitetno i zakonito
donošenje odluka s obzirom na ministrovu odgovornost za sredstva koja se koriste
pri obavljanju svih aktivnosti, provedbi politika i ostvarenju rezultata u
Ministarstvu.

2. SAMOSTALNI ODJEL ZA INFORMIRANJE I MEĐUNARODNU SURADNJU

Članak 4.

Samostalni odjel za informiranje i međunarodnu suradnju je unutarnja
ustrojstvena jedinica koja po nalogu ministra i državnog tajnika izravno i putem
nadležnih tijela Republike Hrvatske obav­lja poslove međunarodne suradnje
Ministarstva; predlaže, potiče i koordinira bilateralnu i multilateralnu
suradnju s ministarstvima nadležnim za područje zdravstva i socijalne skrbi ili
srodnim organizacijama; obavlja stručne poslove vezane uz suradnju s
međunarodnim organizacijama i institucijama, regionalnim organizacijama i
provedbu međunarodnih projekata; obavlja stručne poslove vezane uz pripreme oko
sklapanja međunarodnih ugovora u području zdravstva i socijalne skrbi, te
njihovu provedbu sa stranim zemljama; izrađuje nacrte prijedloga međunarodnih
ugovora iz djelokruga Ministarstva u suradnji s Upravom za pravne poslove, te o
njima vodi evidenciju i prati njihovu provedbu; priprema godišnji plan
međunarodne suradnje; obavlja poslove vezane uz međunarodne susrete ministra,
članova stručnog kolegija i izaslanstava Ministarstva, te predlaže načine
unaprjeđivanja međunarodne suradnje; obavlja poslove u vezi odnosa sa sredstvima
javnog priopćavanja, planira srednjoročne i kratkoročne radne zadatke Odjela;
sudjeluje u planiranju državnog proračuna; izrađuje načine postupanja u
različitim procesima rada; analizira funkcije iz djelokruga rada Odjela; vodi
registre u vezi obavljenog rada; brine da je svaki rashod opravdan stvarnom
potrebom i potvrđen prethodnom kontrolom.

3. SAMOSTALNI ODJEL ZA UNUTARNJU REVIZIJU

Članak 5.

Samostalni odjel za unutarnju reviziju je unutarnja ustrojstvena jedinica koja
provodi unutarnju reviziju za Ministarstvo; daje objek­tivno stručno mišljenje i
ima savjetodavnu ulogu u cilju poboljšanja poslovanja Ministarstva; procjenjuje
sustave, procese i sustav unutarnjih kontrola na temelju upravljanja rizicima;
provodi unutarnje revizije u skladu s najboljom strukovnom praksom i standardima
unutarnje revizije usklađenim s međunarodnim standardima unutarnje revizije i
kodeksom strukovne etike unutarnjih revizora; testira, analizira i ocjenjuje sve
poslovne funkcije iz nadležnosti Ministarstva; provodi pojedinačne unutarnje
revizije i daje preporuke ministru u svrhu postizanja veće učinkovitosti i
djelotvornosti sustava; izrađuje strateške i operativne planove revizije;
obavlja posebne revizije na zahtjev ministra ili prema potrebi; obavlja reviziju
o korištenju sredstava Europske unije i drugih međunarodnih organizacija i
institucija koje koristi Ministarstvo; izrađuje izvješća o obavljenoj unutarnjoj
reviziji koja podnosi ministru; prati provedbu preporuka navedenih u izvješćima
iz prethodno obavljenih revizija; izrađuje periodična i godišnja izvješća o radu
Odjela i dostavlja ih nadležnim institucijama i osobama u skladu s važećim
propisima; surađuje s Upravom za harmonizaciju unutarnje revizije i financijske
kontrole Ministarstva financija, što uključuje i obvezu dostave strateških i
godišnjih planova te godišnjeg izvješća toj Upravi; prati i predlaže edukaciju
unutarnjih revizora u skladu s Međunarodnim standardima unutarnje revizije;
procjenjuje praćenje provedbe preporuka Državnog ureda za reviziju.

4. TAJNIŠTVO MINISTARSTVA

Članak 6.

Tajništvo Ministarstva je unutarnja ustrojstvena jedinica u kojoj se obavljaju
upravni i stručni poslovi vezano za tehničko usklađivanje rada unutarnjih
ustrojstvenih jedinica u sastavu Ministarstva, pripremu i praćenje ostvarivanje
plana rada Ministarstva; koordinaciju primjene Zakona o pravu na pristup
informacijama; administrativne poslove za Središnje etičko povjerenstvo;
provedbu funkcioniranja i unaprjeđenja efikasnoga financijskog upravljanja i
kontrola; redovito izvješćivanje Središnje harmonizacijske jedinice unutar
Ministarstva financija; službeničke odnose i stanje kadrova u Ministarstvu,
pripremu rješenja i druge stručne poslove iz područja službeničkih odnosa za
službenike i vježbenike, te radne odnose za namještenike Ministarstva; mjere za
osiguranje učinkovitosti u radu; informatizaciju za potrebe Ministarstva; brigu
o urednom i pravilnom korištenju imovine i sredstava za rad; stručne poslove
vezane uz aktivnu politiku zaštite na radu; opće, tehničke i pomoćne poslove.
U Tajništvu Ministarstva ustrojavaju se:
4.1. Služba za službeničke odnose i financijske kontrole
4.2. Služba za opće i informatičke poslove.

4.1. Služba za službeničke odnose i financijske kontrole

Članak 7.

Služba za službeničke odnose i financijske kontrole je ustrojstvena jedinica u
Tajništvu Ministarstva koja obavlja poslove u vezi razvoja i upravljanja
ljudskim resursima Ministarstva; daje mišljenja o pitanjima koja se odnose na
državnu službu; priprema prijedloge planova prijama u državnu službu; sudjeluje
u izradi strategija, programa i planova izobrazbe za Ministarstvo; vodi osobne
očevidnike službenika i namještenika; provodi postupak prijama u državnu službu
u suradnji sa središnjim tijelom državne uprave nadležnim za službeničke odnose;
izrađuje nacrt prijedloga propisa o unutarnjem ustrojstvu i unutarnjem redu
Ministarstva i sudjeluje u izradi drugih internih akata; razvija sustav
napredovanja i nagrađivanja; prati karijere državnih službenika i namještenika;
planira i organizira stručno osposobljavanje i usavršavanje državnih službenika
i namještenika; pridonosi provedbi, kontinuiranom funkcioniranju i unaprjeđenju
efikasnog financijskog upravljanja i kontrole; sudjeluje u izradi izvješća o
uspostavi i funkcioniranju sustava financijskog upravljanja i kontrola;
analizira funkcije iz djelokruga rada Službe; podnosi izvješća o učinjenom u
kvantitativnom i kvalitativnom smislu; brine o tome da je svaki rashod opravdan
stvarnom potrebom i potvrđen prethodnom kontrolom.
Za obavljanje poslova Službe za službeničke odnose i financijske kontrole
ustrojavaju se:
4.1.1. Odjel za službeničke odnose, razvoj i upravljanje ljudskim resursima
4.1.2. Odjel za financijske kontrole.

*4.1.1. Odjel za službeničke odnose, razvoj i upravljanje ljudskim resursima*
Članak 8.

Odjel za službeničke odnose, razvoj i upravljanje ljudskim resursima planira
zapošljavanje, prati stanje i predlaže mjere za unaprjeđenje upravljanja i
razvoj ljudskih resursa u Ministarstvu; savjetuje i usmjerava unutarnje upravne
organizacije i druge ustrojstvene jedinice u vezi s planiranjem i upravljanjem
ljudskim resursima; sudjeluje u izradi strategije, programa i plana izobrazbe
državnih službenika; prati i osigurava primjenu zakona i drugih propisa iz
područja radnopravnih odnosa; izrađuje planove zapošljavanja, te koordinira
poslove na izradi programa rada i izvješća o radu; vodi poslove u vezi s
utvrđivanjem odgovornosti zbog lake povrede služ­bene dužnosti i poslove oko
pokretanja postupka zbog teške povrede službene dužnosti pri Službeničkom sudu;
obavlja prijam u državnu službu i raspored na radna mjesta; vodi osobne
očevidnike državnih službenika i namještenika; izrađuje sve odluke, ugovore o
radu, ugovore o djelu, ugovore o autorskom djelu, uvjerenja i druga pismena
kojima je temelj državna služba i radni odnos, analizira potrebe za izobrazbom u
državnoj službi i druge poslove koji se odnose na razvoj ljudskih resursa u
Ministarstvu; prati statusna prava službenika i namještenika, njihov rad i
napredovanje u službi; planira srednjoročne i kratkoročne radne zadatke Odjela;
sudjeluje u planiranju državnog proračuna; izrađuje i sudjeluje u izradi nacrta
prijedloga propisa i općih akata iz djelokruga Ministarstva; izrađuje nacrt
prijedloga propisa o unutarnjem ustrojstvu i unutarnjem redu Ministarstva i
sudjeluje u izradi drugih internih akata; planira zapoš­ljavanje i izrađuje
planove zapošljavanja; izrađuje načine postupanja o različitim procesima rada
Odjela; analizira funkcije iz djelokruga rada Odjela; vodi registre o svim
postupanjima i sklopljenim ugovorima iz djelokruga rada Odjela; podnosi izvješća
o učinjenom u kvantitativnom i kvalitativnom smislu; brine da je svaki rashod
opravdan stvarnom potrebom i potvrđen prethodnom kontrolom.

*4.1.2. Odjel za financijske kontrole*
Članak 9.

Odjel za financijske kontrole obavlja poslove prethodne i nak­nadne financijske
kontrole sukladno zakonu i važećim uputama za postupanje; potvrđuje sukladnost
definirane potrebe sa zakonom te svrhovito i cjelovito izvršenje kontrolnog
procesa prije potpisivanja odluka s financijskim posljedicama; brine da su u
potvrđivanju uključene odgovorne osobe; nalogodavac, računopolagač i
ovjerovitelj, na način da je osigurana zakonitost i učinkovitost pri trošenju
proračunskih sredstava; pravodobno izvješćuje čelnika i osobu zaduženu za
nepravilnosti o financijskim transakcijama izvršenim unatoč negativnom
mišljenju; koordinira uspostavljanje i razvoj metodologija financijskog
upravljanja i sustava unutarnjih kontrola u Ministarstvu koje se odnose na
prethodne i naknadne financijske kontrole, uspostavljanju i razvoju postupaka
vezano uz pripremu, obradu, tijek i pohranu financijskih i drugih dokumenata u
svim dijelovima poslovanja, odnosno u područjima i aktivnostima koje nisu vezane
za financijsko poslovanje: uspostavljanje unutarnjih kontrola i analizu rizika u
dijelu sustavnog praćenja prihoda i primitaka, izvršavanje rashoda izdataka,
praćenje imovine i obveza te odgovarajuće provjere sigurnosti i zaštite
financijske i nefinancijske imovine, postupaka javne nabave i upravljanja
projektima, a u cilju pravodobnog poduzimanja svih radnji i učinkovitog
odvijanja poslova iz djelokruga rada Ministarstva; sudjeluje u izradi izvješća o
uspostavi i funkcioniranju sustava financijskog upravljanja i kontrola; obavlja
poslove nadzora pravilnog, pravodobnog i zakonitog rada upravnih organizacija i
ustrojstvenih jedinica užeg dijela Ministarstva; provodi inspekcijski nadzor u
pojedinim predmetima po pravu nadzora; provodi postupak za utvrđivanje činjenica
i okolnosti mjerodavnih za ocjenu zakonitosti postupanja državnih službenika i
namještenika, odnosno za ocjenu postojanja povreda službene dužnosti; priprema
stručne podloge nadležnim službama za podnošenje prijava ili zahtjeva za
pokretanje prekršajnih, kaznenih i stegovnih postupaka zbog nepravilnog i
nezakonitog rada; planira srednjoročne i krat­koročne radne zadatke; koordinira
i surađuje u obavljanju poslova unutarnjeg nadzora s odgovornom osobom za
financijsko upravljanje i unutarnje kontrole; surađuje sa Središnjom
harmonizacijskom jedinicom unutar Ministarstva financija, dostavlja propisana
izvješća i traženu dokumentaciju.

4.2. Služba za opće i informatičke poslove

Članak 10.

Služba za opće i informatičke poslove je ustrojstvena jedinica u Tajništvu
Ministarstva koja priprema i objedinjuje prijedloge plana rada Ministarstva
zaprimljenih od upravnih organizacija i unutarnjih ustrojstvenih jedinica i
izvješća o njegovu ostvarivanju; koordinira primjenu Zakona o pravu na pristup
informacijama; daje očitovanje na pravna pitanja koja nisu u djelokrugu rada
ostalih upravnih organizacija i unutarnjih ustrojstvenih jedinica; osigurava sve
materijalno-tehničke pretpostavke za rad; obavlja poslove racionalizacije u
korištenju materijalno-financijske imovine Ministarstva; priprema podloge za
donošenje odluka tajnika Ministarstva i ministra iz djelokruga rada Službe;
izrađuje nacrte propisa i odluka vezanih uz organizaciju rada iz djelokruga
Službe; poslove vezane uz raspored, trajanje i prestanak civilne službe za
civilne ročnike raspoređene u Ministarstvo; izrađuje rješenja o službenim
putovanjima u inozemstvo; obavlja administrativne poslove za Središnje etičko
povjerenstvo; obavlja stručne poslove vezane uz aktivnu politiku zaštite na
radu; obavlja prijam i dostavu pošte, urudžbiranje, raspoređivanje, otpremu i
arhiviranje akata; brine o izradi i poništenju pečata i štambilja Ministarstva;
umnožavanje i fotokopiranje materijala; poslove posluživanja toplih i hladnih
napitaka; poslove prijevoza službenim vozilima i održavanja vozila; poslove
telefonista i ekonomata; planira razvoj i uvođenje informatičkog sustava za
potrebe Ministarstva; prati informacijske tehnologije i predlaže primjenu za
unaprjeđenje informatičkog sustava; obavlja poslove normizacije informatiziranih
procesa sukladno ISO standardima; određuje pravila i standarde zaštite i načina
korištenja informacijske infrastrukture informatičkog sustava; edukaciju
korisnika za djelotvorno i ispravno korištenje informatičkih resursa; pruža
pomoć i podršku korisnicima informatičkog sustava iz područja uporabe
informatičke opreme i programskih rješenja; planira srednjoročne i kratkoročne
radne zadatke Službe; sudjeluje u planiranju državnog proračuna; izrađuje načine
postupanja o različitim procesima rada Službe; analizira funkcije iz djelokruga
rada Službe; vodi registre o svim postupanjima i sklopljenim ugovorima iz
djelokruga rada Službe; podnosi izvješća o učinjenom u kvantitativnom i
kvalitativ­nom smislu; brine o tome da je svaki rashod opravdan stvarnom
potrebom i potvrđen prethodnom kontrolom.
Za obavljanje poslova Službe za opće i informatičke poslove ustrojavaju se:
4.2.1. Odjel za stručne, informatičke i administrativne poslove
4.2.2. Odjel za opće i pomoćne poslove.

*4.2.1. Odjel za stručne, informatičke i administrativne poslove*
Članak 11.

Odjel za stručne, informatičke i administrativne poslove obavlja stručne poslove
vezane uz izradu prijedloga godišnjeg plana rada Ministarstva, izrađuje nacrte
propisa i odluka vezanih uz organizaciju rada iz djelokruga Službe; poslove
vezane uz raspored, trajanje i prestanak civilne službe za civilne ročnike
raspoređene u Ministarstvo; izrađuje rješenja o službenim putovanjima u
inozemstvo; koordinira provedbu Zakona o pravu na pristup informacijama; planira
razvoj i uvođenje informatičkog sustava za potrebe Ministarstva; prati
informacijske tehnologije i predlaže primjenu za unaprjeđenje informatičkog
sustava; obavlja poslove normizacije informatiziranih procesa sukladno ISO
standardima; određuje pravila i standarde zaštite i načina korištenja
informacijske infrastrukture informatičkog sustava; edukaciju korisnika za
djelotvorno i ispravno korištenje informatičkih resursa; pruža pomoć i podršku
korisnicima informatičkog sustava iz područja uporabe informatičke opreme i
programskih rješenja; planira srednjoročne i kratkoročne radne zadatke Službe;
sudjeluje u planiranju državnog proračuna; izrađuje načine postupanja o
različitim procesima rada Službe; analizira funkcije iz djelokruga rada Službe;
vodi registre o svim postupanjima i sklopljenim ugovorima iz djelokruga rada
Službe; podnosi izvješća o učinjenom u kvantitativnom i kvalitativnom smislu;
brine o tome da je svaki rashod opravdan stvarnom potrebom i potvrđen prethodnom
kontrolom; obavlja administrativne poslove za Središnje etičko povjerenstvo;
prijam i dostavu pošte, urudžbiranje, raspoređivanje, otpremu i arhiviranje
akata.
Za obavljanje poslova Odjela za stručne, informatičke i administrativne poslove
ustrojavaju se:
4.2.1.1. Odsjek za stručne poslove
4.2.1.2. Odsjek za informatičku podršku
4.2.1.3. Odsjek za administrativne poslove.

4.2.1.1. Odsjek za stručne poslove

Članak 12.

Odsjek za stručne poslove obavlja stručne poslove vezane uz izradu prijedloga
godišnjeg plana rada Ministarstva i objedinjavanja izvješća o radu unutarnjih
ustrojstvenih jedinica u Ministarstvu, koordinaciju provedbe Zakona o pravu na
pristup informacijama; izradu očitovanja na pravna pitanja koja nisu u
djelokrugu rada ostalih upravnih organizacija i unutarnjih ustrojstvenih
jedinica; pripremu podloga za donošenje odluka tajnika Ministarstva i ministra
iz djelokruga rada Odjela; izradu nacrta propisa i odluka vezanih uz
organizaciju rada iz djelokruga Odjela; raspored, trajanje i prestanak civilne
službe za civilne ročnike raspoređene u Ministarstvo, te izradu rješenja o
službenim putovanjima u inozemstvo.

4.2.1.2. Odsjek za informatičku podršku

Članak 13.

Odsjek za informatičku podršku obavlja poslove planiranja razvoja i uvođenja
informatičkog sustava za potrebe Ministarstva; prati informacijske tehnologije i
predlaže njihovu primjenu za unaprjeđenje informatičkog sustava; predlaže metode
rada sukladno novim informatičkim uslugama; analizira zahtjeve korisnika
informatičkog sustava Ministarstva i predlaže prioritete sukladno poslovnim
procesima; obavlja poslove normizacije informatiziranih procesa sukladno ISO
normama; određuje pravila i standarde zaštite i način korištenja informacijske
infrastrukture informatičkog sustava; brine o edukaciji korisnika za djelotvorno
i ispravno korištenje informatičkih resursa; osigurava pružanje pomoći i podrške
korisnicima informatičkog sustava iz područja uporabe informatičke opreme i
programskih rješenja; nadzire rad i održavanje svih elemenata informatičkog
sustava; obavlja administrativne poslove vezane uz korištenje informatičkih
resursa (administracija servisa, dodjela korisničkih imena, određivanje prava
pristupa resursima, obavljanje backup procedura i sl.); sudjeluje u planiranju
nabave i održavanja programske, računalne i komunikacijske opreme za
Ministarstvo; planira kratkoročne i srednjoročne radne zadatke Odjela; sudjeluje
u planiranju državnog proračuna u djelokrugu rada Odjela; izrađuje načine
postupanja o različitim procesima rada; analizira funkcije iz djelokruga rada
Odjela; vodi registre u vezi postupanja u procesu rada i sklopljenih ugovora;
podnosi izvješća o učinjenom u kvantitativnom i kvalitativnom smislu; brine da
je svaki rashod opravdan stvarnom potrebom i potvrđen prethodnom kontrolom.

4.2.1.3. Odsjek za administrativne poslove

Članak 14.

Odsjek za administrativne poslove obavlja poslove vezane uz prijam i dostavu
pošte, raspoređivanje i otpremu akata, arhiviranje i čuvanje registraturne građe
koja nastaje radom Ministarstva i vođenje propisanih evidencija, knjiga i
registara; obavlja administrativne poslove za Središnje etičko povjerenstvo.

*4.2.2. Odjel za opće i pomoćne poslove*
Članak 15.

Odjel za opće i pomoćne poslove brine o urednom i pravilnom korištenju imovine i
sredstava za rad; obavlja stručne poslove vezane uz aktivnu politiku zaštite na
radu; brine o izradi i poništenju pečata i štambilja Ministarstva; vodi
evidenciju službenih pečata ministarstva s grbom Republike Hrvatske; vodi
materijalnu evidenciju o nabavi i raspodjeli uredskog materijala i sitnog
inventara; obavlja poslove čajne kuhinje i interne telefonske centrale; planira
kratkoroč­ne i srednjoročne radne zadatke; vodi registre u vezi postupanja u
procesu rada; osigurava službeni prijevoz uz upravljanje i održavanje voznog
parka.
Za obavljanje poslova Odjela za opće i pomoćne poslove ustrojavaju se:
4.2.2.1. Odsjek ekonomata
4.2.2.2. Odsjek za vozni park.

4.2.2.1. Odsjek ekonomata

Članak 16.

Odsjek ekonomata brine o urednom i pravilnom korištenju imovine i sredstava za
rad; obavlja stručne poslove vezane uz aktiv­nu politiku zaštite na radu; vodi
materijalnu evidenciju o nabavi i raspodjeli uredskog materijala i sitnog
inventara; obavlja poslove umnožavanja i fotokopiranja; poslove posluživanja
toplih i hladnih napitaka; poslove interne telefonske centrale; planira
kratkoročne i srednjoročne radne zadatke; vodi registre u vezi postupanja u
procesu rada.

4.2.2.2. Odsjek za vozni park

Članak 17.

Odsjek za vozni park osigurava službeni prijevoz državnih duž­nosnika i
službenika uz upravljanje i održavanje voznog parka.

5. UPRAVA ZA MEDICINSKE POSLOVE

Članak 18.

Uprava za medicinske poslove je upravna organizacija u sastavu Ministarstva koja
obavlja stručne i upravne poslove utvrđivanja pri­jed­loga državne zdravstvene
politike, organizaciju rada sustava zdravstvene zaštite na primarnoj,
sekundarnoj i tercijarnoj razini i razini zdravstvenih zavoda; koordinaciju
aktivnosti vezanu za utvrđi­vanje vrste i opsega usluga; nadzor nad
metodologijom utvrđivanja osnova za ugovaranje zdravstvene zaštite; predlaganje
mjera zdravstvene zaštite, praćenje i unaprjeđenje zdravstvenog stanja,
zdravstvenih potreba stanovništva i organizacije rada te izradu prijedloga i
provođenje preventivnih javnozdravstvenih i drugih zdravstvenih programa;
praćenje zdravstveno-statističkih pokazatelja i istraživanja na području
zdravstvene djelatnosti; praćenje i unaprjeđenje rada hitne medicinske pomoći;
izradu prijedloga preventivnih programa i provedbu mjera za zaštitu od štetnog
utjecaja okoliša na zdravlje i unaprjeđenje zdravlja stanovništva; praćenje i
sudjelovanje u radu udruga; predlaganje programa za poboljšanje kvalitete
življenja osoba s invaliditetom, osoba s posebnim potrebama, osoba starije
životne dobi i drugih vulnerabilnih skupina stanovništva; izradu prijedloga
programa i koordinaciju provedbe programa transplantacijske medicine; praćenje i
izradu prijedloga mreža zdravstvenih ustanova i potrebnih zdravstvenih radnika,
zdravstvenih suradnika i nezdravstvenih radnika uposlenih u sustavu zdravstva;
izradu prijedloga programa razvoja uloge civilnog društva u sustavu zdravstva;
organizaciju i provedbu programa i projekata; proizvodnju, odobravanje i
ispitivanje lijekova i medicinskih proizvoda; nadzor nad opskrbom hrvatskog
tržišta lijekovima; pružanje pomoći građanima; sudjelovanje u izradi zakona i
provedbenih propisa u području zdravstvene zaštite i zdravstvenog osiguranja; u
djelokrugu svoga rada surađuje i koordinira rad s jedinicama lokalne i područne
(regionalne) samouprave, udrugama, stručnim udruženjima, komorama, sindikatima,
međunarodnim institucijama; sudjeluje i usklađuje plan i program mjera
zdravstvene zaštite za implementaciju direktiva Europske unije; obavlja
inspekcijske, upravne i stručne poslove vezane uz nadzor nad provođenjem zakona,
drugih propisa i općih akata u djelatnosti zdravstva; nadzor nad stručnim radom
zdravstvenih ustanova, zdravstvenih djelatnika i privatnih zdravstvenih
djelatnika, te nadzor nad zakonitošću rada komora u obavljanju njihovih javnih
ovlasti; planira kratkoročne i srednjoročne radne zadatke; sudjeluje u
planiranju državnog proračuna; izrađuje načine postupanja o raz­ličitim
procesima rada; analizira funkcije iz djelokruga rada; vodi očevidnike ili
registre u vezi postupanja u procesu rada; podnosi izvješća o učinjenom u
kvantitativnom i kvalitativnom smislu.

Članak 19.

U Upravi za medicinske poslove ustrojavaju se:
5.1. Služba zdravstvene zaštite
5.2. Služba za inspekcijske poslove.

5.1. Služba zdravstvene zaštite

Članak 20.

Služba zdravstvene zaštite je unutarnja ustrojstvena jedinica u Upravi za
medicinske poslove koja obavlja upravne i stručne poslove praćenja, planiranja,
suradnje, unaprjeđenja, organizacije i djelokruga rada zdravstvenih ustanova i
privatnih praksi na primarnoj razini; utvrđuje kriterije za praćenje kvalitete
rada; provodi nadzor nad metodologijom utvrđivanja osnova za ugovaranje primarne
zdravstvene zaštite; sudjeluje u pripremi stručnih podloga za izradu prijedloga
propisa na području primarne zdravstvene zaštite te pruža pomoć građanima iz
svog djelokruga rada; prati i planira suradnju, unaprjeđenje, organizaciju i
djelokrug rada sustava zdravstvene zaštite bolničkih zdravstvenih ustanova;
utvrđuje mjere bolničke zdravstvene zaštite i bolničkih protokola; predlaže
mjere za kontinuirano poboljšanje bolničke skrbi; provodi nadzor nad
metodologijom utvrđivanja osnova za ugovaranje bolničke zdravstvene zaštite;
unaprjeđuje kvalitetu u pružanju usluga dijagnostike i mjera preventivne
zdravstvene zaštite i postupaka liječenja; utvrđuje kriterije za praćenje
kvalitete rada i uvođenja mjera kontrole kvalitete u zdravstvenim ustanovama;
planira i unaprjeđuje tehničko-medicinsku opremljenost zdravstvenih ustanova i
uvođenje kliničkih smjernica u pružanju zdravstvenih usluga; obavlja
akreditaciju zdravstvenih ustanova; sudjeluje u pripremi stručnih podloga za
izradu prijedloga propisa; pruža pomoć građanima iz djelokruga rada Službe;
obavlja uprav­ne i stručne poslove praćenja, planiranja, suradnje, unaprjeđenja,
organizacije, aktivnosti postupaka eksplantacije i transplantacije; prati
provedbu transplantacijskih programa; provodi zdravstveno – promidžbene
aktivnosti; unaprjeđuje kvalitetu u pružanju usluga eksplantacija i
transplantacija; planira i unaprjeđuje tehničko-medicinske opremljenosti
zdravstvenih ustanova u vezi eksplantacija i transplantacija; prati i planira
suradnju, unaprjeđenje, organizaciju i djelokrug rada preventivnih zdravstvenih
programa i zdravstvenih kadrova; razvija programe prevencije ovisnosti u širem
smislu; surađuje s udrugama; prati, planira, unaprjeđuje preventivnu medicinu;
analizira, prati, planira, unaprjeđuje organizaciju u području rada u sustavu
zdravstva; surađuje s komorama, stručnim udrugama, sindikatima u području
zdravstva; izrađuje planove i programe mreža potrebnih zdravstvenih i
nezdravstvenih djelatnika; sudjeluje pri izradi normativa i standarda te
utvrđivanja kriterija za osiguranje praćenja kvalitete zdravstvene njege;
planira potrebe trajne i dodat­ne edukacije za pojedina specifična radna mjesta;
usklađuje sustav obavljanja zdravstvene njege kroz jedinstvene protokole rada i
dokumentacije; sudjeluje u pripremi stručnih podloga za zdravstvene programe i
projekte te koordinacija provođenja istih; planira potrebe za dodatnim stručnim
usavršavanjem zdravstvenih radnika; priprema stručne podloge za izradu
prijedloga propisa iz svog djelokruga te sudjeluje u postupku sklapanja
kolektivnih ugovora u području zdravstva; obavlja upravne i stručne poslove
kliničkih ispitivanja lijekova i medicinskih proizvoda; nadzire zakonitost rada
Agencije za lijekove i medicinske proizvode; osigurava provođenje međunarodnih
obveza na području lijekova i kliničkih ispitivanja; surađuje s međunarodnim
organizacijama na području lijekova, medicinskih i homeopatskih proizvoda te
kliničkih ispitivanja; nadzire opskrbu hrvatskog tržišta lijekovima i stavljanje
u promet lijekova, medicinskih proizvoda i homeopatskih proizvoda; izrađuje
prijedlog nacionalne politike lijekova; koordinira aktivnosti vezane uz
utvrđivanje vrste i opsega korištenja lijekova i medicinskih proizvoda u
zdravstvenoj zaštiti na svim razinama te surađuje sa zdravstvenim organizacijama
i agencijama; osigurava provođenje obveza koje proizlaze iz ratificiranih
međunarodnih ugovora na području lijekova, poglavito opojnih droga i prekursora,
medicinskih i homeopatskih proizvoda; nadzire metodologije utvrđivanja osnova za
ugovaranje prepisivanja lijekova i medicinskih proizvoda te provođenja
ugovorenih odnosa u djelokrugu osnovnog osiguranja s HZZO; obavlja upravne i
stručne poslove vezane uz opojne droge i prekursore, izdaje odobrenja za uvoz i
izvoz opojnih droga i prekursore; vodi evidencije o uvozu i izvozu te zalihama
opojnih droga i prekursora; proučava ekološke znanosti u smislu odnosa tvari,
sila i uvjeta u okolišu s jedne i zdravlja čovjeka s druge strane; pruža
kvantitativne podatke za zaštitu čovjekova zdravlja od nepovoljnih utjecaja
okoliša i unaprjeđenja zdravlja pozitivnim utjecajima okoliša; utječe na stručno
poboljšanje zdravstveno-ekoloških standarda okoliša kroz prijedloge zakonskih i
podzakonskih propisa kojima se štiti zdravlje populacije i potomstva od
neželjenih učinaka; obavlja evaluaciju i koordinaciju u suradnji s Upravom za
sanitarnu inspekciju svih programa i projekata; vodi posebnu stručnu brigu za
organiziranje zbrinjavanja otpada iz zdravstvenih ustanova; planira srednjoročne
i kratkoročne radne zadatke; sudjeluje u planiranju državnog proračuna; izrađuje
načine postupanja o različitim procesima rada; analizira funkcije iz djelokruga
rada; vodi očevidnike ili registre u vezi postupanja u procesu rada; podnosi
izvješća o učinjenom u kvantitativnom i kvalitativnom smislu.
Za obavljanje poslova Službe zdravstvene zaštite ustrojavaju se:
5.1.1. Odjel za izvanbolničku zdravstvenu zaštitu
5.1.2. Odjel za bolničku zdravstvenu zaštitu
5.1.3. Odjel programa posebne zdravstvene zaštite i transplantacije
5.1.4. Odjel za projekte i programe
5.1.5. Odjel za lijekove i medicinske proizvode.

*5.1.1. Odjel za izvanbolničku zdravstvenu zaštitu*
Članak 21.

Odjel za izvanbolničku zdravstvenu zaštitu obavlja poslove vezane uz praćenje,
planiranje, suradnju, unaprjeđenje, organizaciju i djelokrug rada zdravstvenih
ustanova i privatnih praksi na primarnoj razini; utvrđuje kriterije za praćenje
kvalitete rada; provodi nadzor nad metodologijom utvrđivanja osnova za
ugovaranje primarne zdravstvene zaštite; sudjeluje u pripremi stručnih podloga
za izradu prijedloga propisa na području primarne zdravstvene zaštite te pruža
pomoć građanima iz svog djelokruga rada; planira kratkoročne i srednjoročne
radne zadatka; sudjeluje u planiranju državnog proračuna; izrađuje način
postupanja o različitim procesima rada; analizira funkcije iz djelokruga rada;
vodi očevidnike ili registre u vezi postupanja u procesu rada; podnosi izvješća
o učinjenom u kvantitativnom i kvalitativnom smislu; brine da je svaki rashod
opravdan stvarnom potrebom i potvrđen prethodnom kontrolom.

*5.1.2. Odjel za bolničku zdravstvenu zaštitu*
Članak 22.

Odjel za bolničku zdravstvenu zaštitu obavlja upravne i struč­ne poslove vezane
uz praćenje, planiranje, suradnju, unaprjeđenje, organizaciju i djelokrug rada
sustava zdravstvene zaštite bolničkih zdravstvenih ustanova; utvrđuje mjere
bolničke zdravstvene zaštite; utvrđuje bolničke protokole; predlaže mjere za
kontinuirano poboljšanje bolničke skrbi; provodi nadzor nad metodologijom
utvrđivanja osnova za ugovaranje bolničke zdravstvene zaštite; unaprjeđuje
kvalitetu u pružanju usluga dijagnostike i poduzimanje mjera preventiv­ne
zdravstvene zaštite te postupaka liječenja; utvrđuje kriterije za praćenje
kvalitete rada; uvodi mjere kontrole kvalitete u zdravstvenim ustanovama;
planira i unaprjeđuje tehničko-medicinsku oprem­ljenost zdravstvenih ustanova;
uvodi kliničke smjernice u pružanju zdravstvenih usluga; obavlja akreditaciju
zdravstvenih ustanova; sudjeluje u pripremi stručnih podloga za izradu
prijedloga propisa te pruža pomoć građanima iz djelokruga rada Odjela; planira
kratkoročne i srednjoročne radne zadatke; sudjeluje u planiranju državnog
proračuna; izrađuje načine postupanja o različitim procesima rada; analizira
funkcije iz djelokruga rada; vodi očevidnike ili registre u vezi postupanja u
procesu rada; podnosi izvješća o učinjenom u kvantitativnom i kvalitativnom
smislu; brine da je svaki rashod opravdan stvarnom potrebom i potvrđen
prethodnom kontrolom.

*5.1.3. Odjel programa posebne zdravstvene zaštite i transplantacije*
Članak 23.

Odjel programa posebne zdravstvene zaštite i transplantacije obavlja upravne i
stručne poslove vezane uz praćenje, planiranje, suradnju, unaprjeđenje,
organizaciju aktivnosti postupaka eksplantacije i transplantacije; prati
provedbu transplantacijskih programa; provodi zdravstveno-promidžbene
aktivnosti; unaprjeđuje kvalitetu u pružanju usluga eksplantacija i
transplantacija; planira i unaprjeđuje tehničko-medicinsku opremljenost
zdravstvenih ustanova u vezi eksplantacija i transplantacija; planira
kratkoročne i srednjoročne radne zadatke; sudjeluje u planiranju državnog
proračuna; izrađuje načine postupanja o različitim procesima rada; analizira
funkcije iz djelokruga rada; vodi očevidnike ili registre u vezi postupanja u
procesu rada; podnosi izvješća o učinjenom u kvantitativnom i kvalitativnom
smislu; brine da je svaki rashod opravdan stvarnom potrebom i potvrđen
prethodnom kontrolom.

*5.1.4. Odjel za projekte i programe*
Članak 24.

Odjel za projekte i programe obavlja upravne i stručne poslove vezane uz
praćenje, planiranje, suradnju, unaprjeđenje, organizaciju i djelokrug rada
zdravstvenih programa i zdravstvenih kadrova; razvija programe prevencije
ovisnosti u širem smislu; prati, planira, unaprjeđuje javno zdravstvene
programe; analizira, prati, planira, unaprjeđuje organizaciju u području rada u
sustavu javnog zdravstva; surađuje s komorama, stručnim udrugama, sindikatima u
području zdravstva; surađuje s udrugama građana u cilju jačanja uloge civilnog
sektora u sustavu zdravstva te pruža pomoć građanima iz svog djelokruga rada;
sudjeluje u pripremi stručnih podloga za zdravstvene programe i projekte te
koordinira provođenje istih; sudjeluje u izradi planova, programa i mreže
potrebnih zdravstvenih i nezdravstvenih radnika; sudjeluje pri izradi normativa
i standarda; utvrđuje kriterije za osiguranje praćenja kvalitete zdravstvene
njege; planira potrebe trajne i dodatne edukacije za pojedina specifična radna
mjesta zdravstvenih radnika; usklađuje sustav obavljanja zdravstvene njege kroz
jedinstvene protokole rada i dokumentacije; planira i provodi stručne ispite
zdravstvenih radnika; priprema struč­ne podloge za izradu prijedloga propisa iz
svog djelokruga; planira kratkoročne i srednjoročne radne zadatke; sudjeluje u
planiranju državnog proračuna; izrađuje načine postupanja o različitim procesima
rada; analizira funkcije iz djelokruga rada; vodi očevidnike ili registre u vezi
postupanja u procesu rada; podnosi izvješća o učinjenom u kvantitativnom i
kvalitativnom smislu; brine da je svaki rashod opravdan stvarnom potrebom i
potvrđen prethodnom kontrolom.

*5.1.5. Odjel za lijekove i medicinske proizvode*
Članak 25.

Odjel za lijekove i medicinske proizvode obavlja upravne i stručne poslove
vezane uz klinička ispitivanja lijekova i medicinskih proizvoda; nadzire
zakonitost rada Agencije za lijekove i medicinske proizvode; osigurava
provođenje međunarodnih obveza na području lijekova i kliničkih ispitivanja;
surađuje s međunarodnim organizacijama na području lijekova, medicinskih i
homeopatskih proizvoda te kliničkih ispitivanja; nadzire opskrbu hrvatskog
tržišta lijekovima i stavljanje u promet lijekova, medicinskih proizvoda i
homeopatskih proizvoda; izrađuje prijedlog nacionalne politike lijekova;
koordinira aktivnosti vezane uz utvrđivanje vrste i opsega korištenja lijekova i
medicinskih proizvoda u zdravstvenoj zaštiti na svim razinama te surađuje sa
zdravstvenim organizacijama i agencijama; osigurava provođenje obveza koje
proizlaze iz ratificiranih međunarodnih ugovora na području lijekova, poglavito
opojnih droga i prekursora, medicinskih i homeopatskih proizvoda; nadzire
metodologije utvrđivanja osnova za ugovaranje prepisivanja lijekova i
medicinskih proizvoda te provođenja ugovorenih odnosa u djelokrugu obveznoga
zdravstvenog osiguranja; obavlja upravne i stručne poslove vezane uz opojne
droge i prekursore, izdavanje odobrenja za uvoz i izvoz opojnih droga i
prekursore; vodi evidencije o uvozu i izvozu te zalihama opojnih droga i
prekursora te sudjeluje u izradi zakonske regulative i drugih propisa iz
djelokruga svoga rada; planira kratkoročne i srednjoročne radne zadatke;
sudjeluje u planiranju državnog proračuna; izrađuje načine postupanja o
različitim procesima rada; analizira funkcije iz djelokruga rada; vodi
očevidnike ili registre u vezi postupanja u procesu rada; podnosi izvješća o
učinjenom u kvantitativnom i kvalitativnom smislu; brine da je svaki rashod
opravdan stvarnom potrebom i potvrđen prethodnom kontrolom.

5.2. Služba za inspekcijske poslove

Članak 26.

Služba za inspekcijske poslove je unutarnja ustrojstvena jedinica u Upravi za
medicinske poslove koja prati i proučava stanja u zdravstvenoj zaštiti i
poduzima mjere za kvalitetno obavljanje djelatnosti, te obavlja inspekcijske,
upravne i stručne poslove nadzora provedbe zakona, drugih propisa i općih akata
djelatnosti zdravstva, stručnog rada zdravstvenih ustanova, zdravstvenih
djelatnika te privatnih zdravstvenih djelatnika, primjene sredstava i metoda za
prevenciju, dijagnostiku, terapiju i rehabilitaciju, načina vođenja i korištenja
odgovarajuće medicinske dokumentacije i evidencije, poduzimanja mjera za
sprječavanje i suzbijanje bolničkih infekcija, rada zdravstvenih djelatnika u
obavljanju poslova zdravstvenog turizma; pruža pomoć građanima, zdravstvenim
ustanovama i zdravstvenim djelatnicima u provođenju propisa i mjera iz
zdravstvene djelatnosti; prati odnose zdravstvenih djelatnika i ostalog osoblja
prema bolesniku i surađuje s komorama u provođenju poslova iz svog djelokruga;
prati i proučava stanja u zdravstvenoj zaštiti u području lijekova i poduzima
mjere za kvalitetno obavljanje farmaceutske djelatnosti; obavlja inspekcijske,
upravne i stručne poslove vezane uz nadzor ispitivanja, proizvodnje i prometa
lijekova, medicinskih proizvoda i homeopatskih proizvoda, kliničkog ispitivanja
lijekova i medicinskih proizvoda, obavješćivanja i oglašavanja o lijekovima,
medicinskim i homeopatskim proizvodima; planira kratkoročne i srednjoročne radne
zadatke; izrađuje upute o postupanju o različitim procesima rada; analizira
funkcije iz djelokruga rada; vodi očevidnike i registre u vezi postupanja u
procesu rada; podnosi izvješća o učinjenom u kvantitativnom i kvalitativnom
smislu; sudjeluje u izradi zakonske regulative i drugih propisa iz djelokruga
svog rada.
Za obavljanje poslova Službe za inspekcijske poslove ustrojavaju se:
5.2.1. Odjel zdravstvene inspekcije
5.2.2. Odjel farmaceutske inspekcije.

*5.2.1. Odjel zdravstvene inspekcije*
Članak 27.

Odjel zdravstvene inspekcije prati i proučava stanja u zdravstvenoj zaštiti i
poduzima mjere za kvalitetno obavljanje djelatnosti, te obavlja inspekcijske,
upravne i stručne poslove nadzora provedbe zakona, drugih propisa i općih akata
djelatnosti zdravstva; stručnog rada zdravstvenih ustanova, zdravstvenih
djelatnika te privatnih zdravstvenih djelatnika, primjene sredstava i metoda za
prevenciju, dijagnostiku, terapiju i rehabilitaciju, načina vođenja i korištenja
odgovarajuće medicinske dokumentacije i evidencije, poduzimanja mjera za
sprječavanje i suzbijanje bolničkih infekcija, rada zdravstvenih djelatnika u
obavljanju poslova zdravstvenog turizma; pruža pomoć građanima, zdravstvenim
ustanovama i zdravstvenim djelatnicima u provođenju propisa i mjera iz
zdravstvene djelatnosti; prati odnose zdravstvenih djelatnika i ostalog osoblja
prema bolesniku i surađuje s komorama u provođenju poslova iz svog djelokruga;
planira kratkoročne i srednjoročne radne zadatke; izrađuje upute o postupanju o
različitim procesima rada; analizira funkcije iz djelokruga rada; vodi
očevidnike i registre u vezi postupanja u procesu rada; podnosi izvješća o
učinjenom u kvantitativnom i kvalitativnom smislu; sudjeluje u izradi zakonske
regulative i drugih propisa iz djelokruga svog rada; brine da je svaki rashod
opravdan stvarnom potrebom i potvrđen prethodnom kontrolom.

*5.2.2. Odjel farmaceutske inspekcije*
Članak 28.

Odjel farmaceutske inspekcije obavlja inspekcijske, upravne i stručne poslove
nadzora provedbe zakona i drugih propisa i općih akata u području lijekova,
medicinskih i homeopatskih proizvoda; inspekcijski nadzor nad ispitivanjem,
proizvodnjom, izradom, provjerom kakvoće, stavljanjem u promet, te prometom
lijekova, medicinskih i homeopatskih proizvoda, kliničkim ispitivanjem lijekova
i medicinskih proizvoda, obavješćivanjem i oglašavanjem o lijekovima,
medicinskim i homeopatskim proizvodima; provodi uzorkovanje lijekova,
medicinskih i homeopatskih proizvoda, te povlači lijekove iz prometa; daje
mišljenje o ispunjavanju uvjeta dobre proizvođačke prakse u postupku davanja
proizvodne dozvole; planira kratkoročne i srednjoročne radne zadatke; izrađuje
upute o postupanju u različitim procesima rada; analizira funkcije iz djelokruga
rada; vodi očevidnike i registre u vezi postupanja u procesu rada; podnosi
izvješća o učinjenom u kvantitativnom i kvalitativnom smislu; sudjeluje u izradi
zakonske regulative i drugih propisa iz djelokruga svog rada; brine da je svaki
rashod opravdan stvarnom potrebom i potvrđen prethodnom kontrolom.

6. UPRAVA ZA FINANCIJSKO POSLOVANJE

Članak 29.

Uprava za financijsko poslovanje je upravna organizacija u sa­stavu Ministarstva
koja obavlja upravne i stručne poslove financijskog upravljanja, planiranja i
analize; stručne poslove vezane uz kapitalna ulaganja u sustavu zdravstva i
socijalne skrbi; priprema i provodi postupke nadmetanja i sklapa ugovore za
popunu mreže socijalne skrbi; prikuplja i obrađuje zahtjeve korisnika,
provjerava utemeljenost zahtjeva na pozitivnim propisima, nacionalnim programima
i drugim smjernicama i aktima, te usklađenost istih s usvojenim smjernicama
makroekonomske politike vezano na pripremu državnog proračuna; izrađuje
prijedlog državnog proračuna za Ministarstvo i korisnike proračunskih sredstava
u nadležnosti Ministarstva i obavlja poslove izvršavanja državnog proračuna za
Ministarstvo i korisnike proračunskih sredstava u nadležnosti Ministarstva;
obavlja poslove izrade financijskih planova, periodičnih proračuna i završnog
računa te obavlja konsolidaciju za sve koris­nike u nadležnosti Ministarstva;
obračun i isplatu plaće, poslove nabave i sudjeluje u izradi nacrta prijedloga
zakona i drugih propisa iz svog djelokruga rada; pruža stručnu pomoć svim
organizacijskim jedinicama u Ministarstvu u evaluaciji financijskih efekata
donošenja zakona i drugih propisa iz nadležnosti Ministarstva; surađuje i
koordinira rad s međunarodnim financijskim institucijama; izrađuje načine
postupanja u različitim procesima rada u Upravi; analizira funkcije iz
djelokruga rada Uprave; vodi očevidnike ili registre u vezi postupanja u procesu
rada; podnosi izvješća o učinjenom u kvantitativnom i kvalitativnom smislu.
U Upravi za financijsko poslovanje ustrojavaju se:
6.1. Služba za financijsko planiranje i pripremu državnog proračuna,
knjigovodstvo i računovodstvo
6.2. Služba za nabavu u sustavu zdravstva i socijalne skrbi i za Ministarstvo
6.3. Služba za ugovaranje u djelatnosti socijalne skrbi.

6.1. Služba za financijsko planiranje i pripremu državnog proračuna,
knjigovodstvo i računovodstvo

Članak 30.

Služba za financijsko planiranje i pripremu državnog proračuna, knjigovodstvo i
računovodstvo je unutarnja ustrojstvena jedinica u Upravi za financijsko
poslovanje koja prikuplja nužne podatke i informacije za dobivanje preciznog
pregleda o potrebama koje treba zadovoljiti u financijskom smislu s ciljem
pripreme, praćenja i ažuriranja državnog proračuna; priprema i izrađuje mjerila
i kriterije za financiranje programa i decentraliziranih funkcija; prikuplja,
obrađuje i analizira financijske pokazatelje poslovanja ustanova u sustavu
zdravstva; prikuplja i obrađuje zahtjeve korisnika, provjerava utemeljenost
zahtjeva na pozitivnim propisima, nacionalnim programima i drugim smjernicama i
aktima, te usklađenost istih sa usvojenim smjernicama makroekonomske politike
vezano na pripremu državnog proračuna; izrađuje prijedlog državnog proračuna;
pruža stručnu pomoć svim organizacijskim jedinicama u Ministarstvu u evaluaciji
financijskih efekata donošenja zakona i drugih propisa iz nadležnosti
Ministarstva, u kojoj se izdaju nalozi i zahtjevi za plaćanje te osigurava
zakonita, odgovorna i točna uporaba informatičkih sustava uspostavljenih za
potrebe računovodstva i državnog proračuna.
U Službi za financijsko planiranje, pripremu i izvršenje držav­nog proračuna,
knjigovodstvo i računovodstvo ustrojavaju se:
6.1.1. Odjel za financijsko planiranje i pripremu državnog proračuna
6.1.2. Odjel za izvršenje državnog proračuna
6.1.3. Odjel za računovodstvo i knjigovodstvo.

*6.1.1. Odjel za financijsko planiranje i pripremu državnog proračuna*
Članak 31.

Odjel za financijsko planiranje i pripremu državnog proračuna obavlja poslove
prikupljanja i konsolidiranje svih podataka i informacija za koje je prethodno
postavljen zahtjev ili ocijenjeno postojanje potrebe u Upravi za financijske
poslove kako bi se na razini Ministarstva osigurao točan i ažurirani pregled
potreba i njihovog financijskog utjecaja na državni proračun; osigurava svim
drugim upravnim organizacijama u Ministarstvu usluge pomoći u određivanju
prioriteta sukladno mogućnostima državnog proračuna; koordinira aktivnosti u
vezi planiranja za sve upravne organizacije u Ministarstvu koje su odgovorne za
iskazivanje potreba u svom djelokrugu rada; na objektivan način, uz korištenje
odgovarajuće metodologije, pruža pomoć drugim organizacijskim jedinicama oko
procjene prioriteta, koristeći se svim relevantnim informacijama; priprema i
izrađuje mjerila i kriterije za financiranje programa i decentraliziranih
funkcija; brine da je svaki rashod opravdan stvarnom potrebom i potvrđen
prethodnom kontrolom; pruža stručnu pomoć svim organizacijskim jedinicama u
Ministarstvu u evaluaciji financijskih efekata donošenja zakona i drugih propisa
iz nadležnosti Ministarstva; izrađuje prijedloge svih financijskih dokumenata uz
suradnju svih upravnih organizacija u sastavu Ministarstva, koji se Ministarstvu
financija dostavljaju na suglasnost, što uključuje počet­ni tekst državnog
proračuna, rebalans državnog proračuna, preras­podjelu sredstava u okviru 5%,
mjesečne financijske planove za cijelu godinu izrađene po korisnicima, te
obavlja korekciju mjesečnih financijskih planova za potrebe Državne riznice;
brine da je svaki rashod opravdan stvarnom potrebom i potvrđen prethodnom
kontrolom; prikuplja i obrađuje zahtjeve korisnika, provjerava utemeljenost
zahtjeva na pozitivnim propisima, nacionalnim programima i drugim smjernicama i
aktima, te usklađenost istih sa usvojenim smjernicama makroekonomske politike
vezano na pripremu držav­nog proračuna; izrađuje prijedlog državnog proračuna.

*6.1.2. Odjel za izvršenje državnog proračuna*
Članak 32.

Odjel za izvršenje državnog proračuna obavlja poslove izvršenja državnog
proračuna prikupljanjem, kontroliranjem i obrađivanjem zahtjeva za plaćanje s
jedinstvenog računa riznice i vlastitih i ostalih izvora iz centara za socijalnu
skrb, ustanova socijalne skrbi, ustanova čiji je osnivač Republika Hrvatska,
privatnih ustanova čiji osnivač nije Republika Hrvatska; obrađuje zahtjeve iz
Ministarstva koji se tiču izvršenja zdravstva; izrađuje mjesečna izvješća o
izvršenju državnog proračuna po svim aktivnostima prema svakoj upravi; vrši
isplatu naknada šteta po sudskim presudama i ovršnim rješenjima u centrima i
ustanovama socijalne skrbi; brine da je svaki rashod opravdan stvarnom potrebom
i potvrđen prethodnom kontrolom.

*6.1.3. Odjel za računovodstvo i knjigovodstvo*
Članak 33.

Odjel za računovodstvo i knjigovodstvo obavlja knjigovodstvene poslove; vodi
knjigovodstvo u vezi troškova; u skladu sa zakonom priprema sve vrste
financijskih izvješća; obavlja ovjeru zakonitosti i svrhovitosti trošenja javnog
novca za namjene utvrđene proračunom i financijskim planom; potvrđuje dostatnost
sredstava državnog proračuna; vodi sve poslovne knjige proračunskog korisnika
(dnevnik, glavna knjiga, pomoćne knjige); brine da je svaki rashod opravdan
stvarnom potrebom i potvrđen prethodnom kontrolom.

6.2. Služba za nabavu u sustavu zdravstva i socijalne skrbi i za Ministarstvo

Članak 34.

Služba za nabavu u sustavu zdravstva i socijalne skrbi i za Ministarstvo je
unutarnja ustrojstvena jedinica u Upravi za financijsko poslovanje koja upravlja
javnom nabavom, te je u tehničkom smislu podrška svim organizacijskim jedinicama
Ministarstva u postupcima nabave; surađuje i koordinira rad s međunarodnim
financijskim institucijama.
Za obavljanje poslova Službe za nabavu u sustavu zdravstva i socijalne skrbi i
za Ministarstvo, ustrojavaju se:
6.2.1. Odjel za nabavu
6.2.2. Odjel za suradnju s međunarodnim financijskim institucijama.

*6.2.1. Odjel za nabavu*
Članak 35.

Odjel za nabavu vodi postupke javne nabave što uključuje: provjeru postojanja
osiguranih sredstava za provedbu postupaka nabave prije pokretanja postupka
nabave; pripremanje sastanaka povjerenstva i pružanje usluga tehničke potpore i
pravne pomoći za povjerenstva; suradnja s Odjelom za financijsko planiranje te s
nadležnim unutarnjim ustrojstvenim jedinicama u cilju dobivanja podataka i
informacija vezanih uz pripremu i provedbu postupaka nabave; pripremu ponudbene
dokumentacije i ugovora; prikupljanje i obradu dokumentacije koja dokazuje
izvršenje radova i usluga te ovjera iste; praćenje izvršenja ugovora; praćenje
pokazatelja i izrada baze podataka po vrsti provedenih poslovnih situacija;
brigu o postojanju opravdanosti rashoda postojanjem stvarne potrebe potvrđene
prethodnom kontrolom.

*6.2.2. Odjel za suradnju s međunarodnim financijskim institucijama*
Članak 36.

Odjel za suradnju s međunarodnim financijskim institucijama surađuje i
koordinira rad sukladno propisanim procedurama donatora i kreditora; priprema
postupke nabave u suradnji s drugim organizacijskim jedinicama u Ministarstvu;
prati provedbu i realizaciju sklopljenih ugovora; sudjeluje u planiranju
državnog proračuna; pod­nosi izvješća o učinjenom u kvantitativnom i
kvalitativnom smislu; vodi brigu o postojanju opravdanosti stvaranja rashoda
postojanjem opravdane potrebe što je potvrđeno prethodnom kontrolom.

6.3. Služba za ugovaranje u djelatnosti socijalne skrbi

Članak 37.

Služba za ugovaranje u djelatnosti socijalne skrbi je unutarnja ustrojstvena
jedinica u Upravi za financijsko poslovanje koja provodi postupke javnog
nadmetanja za popunjavanje mreže djelatnosti socijalne skrbi koje obavljaju
pravne i fizičke osobe, vjerske zajednice i udruge, priprema sklapanje ugovora s
najboljim ponuditeljem.
Za obavljanje poslova Službe za ugovaranje u djelatnosti socijalne skrbi
ustrojavaju se:
6.3.1. Odjel za pripremu postupka ugovaranja s pravnim osobama – socijalne skrbi
6.3.2. Odjel za pripremu postupka ugovaranja s fizičkim osobama – socijalne
skrbi.

*6.3.1. Odjel za pripremu postupka ugovaranja s pravnim osobama – socijalne skrbi*
Članak 38.

Odjel za pripremu postupka ugovaranja s pravnim osobama – socijalne skrbi
priprema i provodi postupke popune mreže socijalne skrbi; surađuje s Odjelom za
financijsko planiranje te s nadležnim unutarnjim ustrojstvenim jedinicama s
ciljem dobivanja relevantnih podataka za popunu mreže potrebnih za pripremu
javnih nadmetanja; vodi postupke javne nabave što uključuje pripremu sastanaka
povjerenstava i pružanje usluga tehničke potpore i pravne pomoći za rad
povjerenstava; priprema ponudbenu dokumentaciju i ugovore; prikuplja i obrađuje
dokumentaciju koja dokazuje izvršenje usluga, te izvršava ovjeru dokumentacije;
prati izvršenje ugovora u suradnji s nadležnim unutarnjim ustrojstvenim
jedinicama; vodi brigu o postojanju opravdanosti stvaranja rashoda postojanjem
opravdane potrebe što je potvrđeno prethodnom kontrolom.

*6.3.2. Odjel za pripremu postupka ugovaranja s fizičkim osobama – socijalne
skrbi*
Članak 39.

Odjel za pripremu postupka ugovaranja s fizičkim osobama – socijalne skrbi
priprema i provodi postupke popune mreže socijalne skrbi u cilju sklapanja
ugovora s fizičkim osobama i ugovora o najmu smještajnih prostora; surađuje s
Odjelom za financijsko planiranje te s nadležnim unutarnjim ustrojstvenim
jedinicama s ciljem dobivanja relevantnih podataka za popunu mreže, potrebnih za
pripremu postupaka nabave; vodi postupke javne nabave što uključuje pripremu
sastanaka povjerenstava i pružanje usluga tehničke potpore i pravne pomoći za
rad povjerenstava; priprema ponudbenu dokumentaciju i ugovore; prikuplja i
obrađuje dokumentaciju koja dokazuje izvršenje usluga te izvršava ovjeru
dokumentacije; prati izvršenje ugovora u suradnji s nadležnim unutarnjim
ustrojstvenim jedinicama; vodi brigu o opravdanosti stvaranja rashoda
postojanjem opravdane potrebe što je potvrđeno prethodnom kontrolom.

7. UPRAVA ZA PRAVNE POSLOVE

Članak 40.

Uprava za pravne poslove je upravna organizacija u sastavu Ministarstva koja
obavlja upravne poslove vezane uz izradu nacrta strategija i nacionalnih
programa, nacrta prijedloga zakona i podzakonskih akata iz područja zdravstvene
zaštite, zdravstvenog osiguranja i socijalne skrbi; prati usklađenost propisa iz
područja zdravstvene zaštite, zdravstvenog osiguranja i socijalne skrbi; prati
usklađenost propisa iz područja zdravstvene zaštite, zdravstvenog osiguranja i
socijalne skrbi s propisima Europske unije; obavlja upravne poslove vezane uz
provođenje zakona i drugih propisa iz područja zdravstvene zaštite i
zdravstvenog osiguranja; sudjeluje u postupku naknade štete od korisnika prava
socijalne skrbi; vodi propisane registre te prikuplja podatke radi izrade
potrebnih izvješća i analiza iz djelokruga rada Uprave; surađuje s pravosudnim
tijelima u Republici Hrvatskoj; podnosi izvješća o učinjenom u kvantitativnom i
kvalitativnom smislu.

Članak 41.

Za obavljanje poslova Uprave za pravne poslove ustrojavaju se:
7.1. Služba za normativne poslove i europske integracije
7.2. Služba za upravno-pravne poslove i za suradnju s pravosudnim tijelima
Republike Hrvatske.

7.1. Služba za normativne poslove i europske integracije

Članak 42.

Služba za normativne poslove i europske integracije je ustrojstvena jedinica u
Upravi za pravne poslove koja priprema nacrte strategija i nacionalnih programa,
nacrte prijedloga propisa iz područja zdravstvene zaštite, zdravstvenog
osiguranja, socijalne skrbi, zaštite osoba s invaliditetom, humanitarne pomoći,
zaštite žrtava i sudionika rata, te prava i dužnosti osoba koje svoju građansku
duž­nost vojne obveze obavljaju u civilnoj službi; priprema druge akte koje
donosi ministar; prati primjenu zakona i drugih propisa te izrađuje mišljenja
vezano uz primjenu podzakonskih propisa; sudjeluje u postupku sklapanja
kolektivnih ugovora; priprema mišljenja na nacrte prijedloga zakona te mišljenja
i suglasnosti na podzakonske propise drugih tijela državne uprave u pitanjima
koja ulaze u djelokrug Ministarstva; priprema mišljenja o prijedlozima za ocjenu
ustavnosti, odnosno zakonitosti propisa iz područja zdravstvene zaštite i
zdravstvenog osiguranja, te odgovore u postupcima iz nadlež­nosti Pučkog
pravobranitelja Republike Hrvatske; daje mišljenja na izvješća Pučkog
pravobranitelja Republike Hrvatske o ostvarivanju prava građana iz područja
zdravstvene zaštite i zdravstvenog osiguranja; poduzima aktivnosti u cilju
usklađivanja pravnih propisa iz područja zdravstva, zdravstvenog osiguranja,
socijalne skrbi, zaštite invalidnih osoba, humanitarne pomoći, zaštite žrtava i
sudionika rata s propisima Europske unije, te prati provođenje propisa iz
područja zaštite prava pacijenata; poduzima aktivnosti vezano uz prilagodbu
hrvatskog zakonodavstva sa zakonodavstvom Europske unije u dijelu nadležnosti
Ministarstva s ciljem njihove potpune us­kla­đenosti s pravnom stečevinom
Europske unije; sudjeluje u postup­cima sklapanja međunarodnih ugovora o
socijalnom osiguranju u dijelu zdravstvene zaštite i zdravstvenog osiguranja,
inicira izmjene i donošenje zakona i drugih propisa u skladu s propisima
Europske unije; podnosi izvješća o učinjenom u kvantitativnom i kvalitativ­nom
smislu.
Za obavljanje poslova Službe za normativne poslove i europske integracije
ustrojavaju se:
7.1.1. Odjel za normativne poslove
7.1.2. Odjel za europske integracije.

*7.1.1. Odjel za normativne poslove*
Članak 43.

Odjel za normativne poslove priprema nacrte strategija i nacionalnih programa,
nacrte prijedloga propisa iz područja zdravstvene zaštite, zdravstvenog
osiguranja, socijalne skrbi, zaštite osoba s invaliditetom, humanitarne pomoći,
zaštite žrtava i sudionika rata, te prava i dužnosti osoba koje svoju građansku
dužnost vojne obveze obavljaju u civilnoj službi; priprema druge akte koje
donosi ministar; prati primjenu zakona i drugih propisa te izrađuje mišljenja u
primjeni propisa; priprema mišljenja na nacrte prijedloga zakona te mišljenja i
suglasnosti na podzakonske propise drugih tijela državne uprave u pitanjima koja
ulaze u djelokrug Ministarstva; priprema mišljenja o prijedlozima za ocjenu
ustavnosti, odnosno zakonitosti propisa iz područja zdravstvene zaštite i
zdravstvenog osiguranja te odgovore u postupcima iz nadležnosti Pučkog
pravobranitelja Republike Hrvatske; daje mišljenja na izvješća Pučkog
pravobranitelja Republike Hrvatske o ostvarivanju prava građana iz područja
zdravstvene zaštite i zdravstvenog osiguranja; sudjeluje u postupku sklapanja
kolektivnih ugovora u području zdravstva i socijalne skrbi; planira srednjoročne
i kratkoročne radne zadatke; podnosi izvješća o učinjenom u kvantitativnom i
kvalitativnom smislu; brine da je svaki rashod opravdan stvarnom potrebom i
potvrđen prethodnom kontrolom.

*7.1.2. Odjel za europske integracije*
Članak 44.

Odjel za europske integracije obavlja poslove u vezi usklađivanja pravnih
propisa iz područja zdravstva, zdravstvenog osiguranja, socijalne skrbi, zaštite
osoba s invaliditetom, humanitarne pomoći, zaštite žrtava i sudionika rata s
propisima Europske unije; obavlja poslove vezano uz prilagodbu hrvatskog
zakonodavstva sa zakonodavstvom Europske unije u dijelu nadležnosti
Ministarstva, s ciljem njihove potpune usklađenosti s pravnom stečevinom
Europske unije. Sudjeluje u postupcima sklapanja međunarodnih ugovora o
socijalnom osiguranju u dijelu zdravstvene zaštite i zdravstvenog osiguranja,
inicira izmjene i donošenje zakona i drugih propisa u skladu s propisima
Europske unije; planira srednjoročne i kratkoroč­ne radne zadatke; podnosi
izvješća o učinjenom u kvantitativnom i kvalitativnom smislu; brine da je svaki
rashod opravdan stvarnom potrebom i potvrđen prethodnom kontrolom.

7.2. Služba za upravno-pravne poslove i za suradnju s pravosudnim tijelima
Republike Hrvatske

Članak 45.

Služba za upravno-pravne poslove i za suradnju s pravosud­nim tijelima u
Republici Hrvatskoj je unutarnja ustrojstvena jedinica u Upravi za pravne
poslove koja obavlja upravne poslove koji se odnose na osnivanje, utvrđivanje
uvjeta te davanje odobrenja za početak rada zdravstvenih ustanova; vodi upravne
postupke vezano uz proširenje i promjenu djelatnosti zdravstvenih ustanova; vodi
postupak i priprema nacrte rješenja u postupku osnivanja, početka rada,
preseljenja, privremene obustave rada, te prestanka rada privatnih praksi;
priprema odgovore na tužbe u upravnim sporovima; provodi postupak utvrđivanja
uvjeta specijalističkog staža i verifikaciju specijalističkog staža obavljenog u
inozemstvu; prati provođenje pripravničkog i specijalističkog staža; planira i
provodi stručne ispite zdravstvenih djelatnika visoke stručne spreme; sudjeluje
u postupku naknade štete od korisnika prava socijalne skrbi; vodi registre u
vezi postupanja u procesu rada; surađuje s pravosudnim tijelima u Republici
Hrvatskoj; podnosi izvješća o učinjenom u kvantitativnom i kvalitativnom smislu.
Za obavljanje poslova Službe za upravno-pravne poslove i za suradnju s
pravosudnim tijelima u Republici Hrvatskoj ustrojavaju se:
7.2.1. Odjel registracije zdravstvenih ustanova i privatne prakse
7.2.2. Odjel za stručno usavršavanje djelatnika u sustavu zdravstva
7.2.3 Odjel za suradnju s pravosudnim tijelima Republike Hrvatske.

*7.2.1. Odjel registracije zdravstvenih ustanova i privatne prakse*
Članak 46.

Odjel registracije zdravstvenih ustanova i privatne prakse obav­lja upravne
poslove koji se odnose na osnivanje, utvrđivanje uvjeta te davanje odobrenja za
početak rada zdravstvenih ustanova; vodi upravne postupke vezano uz proširenje i
promjenu djelatnosti zdravstvenih ustanova; vodi postupak i priprema nacrte
rješenja u postup­ku osnivanja, početka rada, preseljenja, privremene obustave
rada te prestanka rada privatnih praksi zdravstvenih djelatnika visoke i srednje
stručne spreme, te priprema odgovore na tužbe u upravnim sporovima; obavlja
upravne poslove u postupku dodjele i obnove naziva kliničkih ustanova,
utvrđivanja uvjeta za izvođenje nastave u zdravstvenim ustanovama primarne
zdravstvene zaštite i provodi postupak dodjele naziva referentnog centra
Ministarstva; brine da je svaki rashod opravdan stvarnom potrebom i potvrđen
prethodnom kontrolom.

*7.2.2. Odjel za stručno usavršavanje djelatnika u sustavu zdravstva*
Članak 47.

Odjel za stručno usavršavanje zdravstvenih djelatnika u sustavu zdravstva
provodi postupak utvrđivanja uvjeta specijalističkog staža i verifikaciju
specijalističkog staža obavljenog u inozemstvu; prati provođenje pripravničkog i
specijalističkog staža; planira i provodi stručne ispite zdravstvenih djelatnika
visoke stručne spreme; analizira funkcije iz djelokruga rada Odjela; planira
kratkoročne i srednjoročne radne zadatke; vodi registre u vezi postupanja u
procesu rada; podnosi izvješća o učinjenom u kvantitativnom i kvalitativnom
smislu; brine da je svaki rashod opravdan stvarnom potrebom i potvrđen
prethodnom kontrolom.

*7.2.3. Odjel za suradnju s pravosudnim tijelima Republike Hrvatske*
Članak 48.

Odjel za suradnju s pravosudnim tijelima u Republici Hrvatskoj podnosi prijave
Državnom odvjetništvu Republike Hrvatske; izrađuje očitovanja na zahtjeve
Državnog odvjetništva Republike Hrvatske; surađuje s pravosudnim tijelima u
Republici Hrvatskoj u građanskim parnicama u postupcima iz nadležnosti
Ministarstva; vodi evidencije postupanja po tužbama u građanskim parnicama;
sudjeluje u postupku naknade štete korisnika prava iz socijalne skrbi i njihovih
nasljednika te zabilježbi tražbine na imovini korisnika prava iz socijalne
skrbi, sudjeluje u postupcima naknade štete nastale iz radnog odnosa radnika
zaposlenih u ustanovama socijalne skrbi kojih je osnivač Republika Hrvatska te u
postupcima naknade štete koju trećim osobama prouzroči korisnik smješten
temeljem rješenja centra za socijalnu skrb; sudjeluje u planiranju državnog
proračuna; vodi očevidnike i registre u vezi postupanja u procesu rada i
evidenciju nekretnina koje koriste ustanove socijalne skrbi čiji je osnivač
Republika Hrvatska; planira srednjoročne i kratkoroč­ne radne zadatke; podnosi
izvješća o učinjenom u kvantitativnom i kvalitativnom smislu; brine da je svaki
rashod opravdan stvarnom potrebom i potvrđen prethodnom kontrolom.

8. UPRAVA ZA SANITARNU INSPEKCIJU

Članak 49.

Uprava za sanitarnu inspekciju je upravna organizacija u sastavu Ministarstva
koja obavlja inspekcijske, upravne i druge poslove vezane uz nadzor nad
provođenjem zakona, drugih propisa i općih akata u području sanitarnog nadzora;
obavlja inspekcijske, upravne i druge poslove koji se odnose na zaštitu
pučanstva od zaraznih bolesti, ionizirajućih i neionizirajućih zračenja, na
zdravstvenu ispravnost hrane i predmeta opće uporabe te na proizvodnju, promet,
uporabu i zbrinjavanje kemikalija i drugih tvari štetnih po zdravlje ljudi; obav­lja
inspekcijski nadzor nad izgradnjom građevina koje podliježu sanitarnom nadzoru;
nadzor nad uvozom hrane i predmeta opće uporabe kao i sirovina za njihovu
proizvodnju u vezi udovoljavanja uvjetima zdravstvene ispravnosti; nadzor nad
uvozom, prijevozom i provozom preko teritorija Republike Hrvatske otrova,
radioaktivnih tvari i drugih štetnih tvari po zdravlje ljudi te nadzor nad
osobama i njihovim stvarima pri prelasku državne granice u cilju zaštite
pučanstva od zaraznih bolesti; surađuje s drugim tijelima državne uprave na
području zaštite zdravlja pučanstva te zaštite i unaprjeđenja zdravog okoliša;
predlaže mjere za unaprjeđenje stanja; priprema prijedloge nacrta zakona i
drugih propisa; daje stručna mišljenja o načinu njihove provedbe; provodi
projekte financirane iz predpristupnih programa Europske unije i druge projekte
koji se odnose na poslove iz djelokruga rada Uprave; podnosi izvješća o
učinjenom u kvantitativnom i kvalitativnom smislu.

Članak 50.

U Upravi za sanitarnu inspekciju ustrojavaju se:
8.1. Služba za sanitarnu inspekciju
8.2. Služba za upravno-pravne poslove sanitarne inspekcije.

8.1. Služba za sanitarnu inspekciju

Članak 51.

Služba za sanitarnu inspekciju je unutarnja ustrojstvena jedinica u Upravi za
sanitarnu inspekciju koja obavlja inspekcijske, upravne i stručne poslove koji
se odnose na nadzor nad prometom predmeta opće uporabe; nadzor i zaštitu
pučanstva od ionizirajućih i neionizirajućih zračenja; zaštitu pučanstva od
zaraznih bolesti; nadzor nad zdravstvenom ispravnosti hrane u proizvodnji i
prometu; nadzor nad prometom, uporabom i zbrinjavanjem kemikalija; nadzor nad
prometom genetski modificiranih organizama; obavlja sanitarno-inspekcijski
nadzor nad izgradnjom građevina koje podliježu sanitarnom nadzoru, građevinama i
uređajima za javnu vodoopskrbu za preko 50.000 ekvivalentnih stanovnika, te
uređajima za pročišćavanje otpadnih voda za više od 50.000 ekvivalentnih
stanovnika; obavlja nadzor nad provođenjem javno zdravstvenih mjera za zaštitu
zdravlja ljudi od štetnih čimbenika okoliša; izrađuje stručne upute za rad i
provodi stručni nadzor nad radom sanitarnih inspektora u uredima državne uprave
u županijama i Gradu Zagrebu.

Članak 52.

Za obavljanje poslova Službe sanitarne inspekcije ustrojavaju se:
8.1.1. Odjel za sanitarnu inspekciju
8.1.2. Odjel za sigurnost hrane
8.1.3. Odjel za GMO kontrolu
8.1.4. Odjel za opasne kemikalije
8.1.5. Odjel granične sanitarne inspekcije
8.1.6. Odjel projekata stručno-tehničke pomoći te programa EU i međunarodnih
organizacija.

*8.1.1. Odjel za sanitarnu inspekciju*
Članak 53.

Odjel za sanitarnu inspekciju obavlja upravne, pravne i stručne te inspekcijske
poslove nadzora u području predmeta opće uporabe; izvora ionizirajućih i
neionizirajućih zračenja, provedbe općih i posebnih mjera za zaštitu pučanstva
od zaraznih bolesti, primjene Zakona o GMO; obavlja poslove središnjeg i
koordinativnog tijela za obavljanje stručnih poslova u vezi s GMO; osigurava
jedinstvenu provedbu zakona i drugih propisa iz djelokruga sanitarnog nadzora
vezano za predmete opće uporabe, mjerama zaštite profesionalno izloženih
djelatnika i ostalog pučanstva od štetnog djelovanja zračenja; izrađuje stručne
upute za rad sanitarnih inspektora u područ­jima sanitarnog nadzora nad
predmetima opće uporabe, zaštite pučanstva od ionizirajućih i neionizirajućih
zračenja, slučajevima pojave epidemije zarazne bolesti kao i upute za provedbu
posebnih i izvanrednih zaštitnih mjera u slučaju pojave zaraznih bolesti,
epidemija ili elementarnih nesreća, obavlja upravno pravne i stručne poslove te
inspekcijske poslove sanitarnog nadzora nad provedbom općih i posebnih mjera za
zaštitu pučanstva od zaraznih bolesti; provodi stručni nadzor nad provođenjem
obvezatne dezinfekcije, dezinsekcije i deratizacije, ranim otkrivanjem izvora
zaraze i putova prenošenja zaraze, laboratorijskim ispitivanjima uzročnika
zaraznih bolesti odnosno epidemije zaraznih bolesti, prijavljivanjem zaraznih
bolesti, zdravstvenim nadzorom nad kliconošama, provođenjem imunizacije,
seroprofilakse i kemoprofilakse, i karantenskim postupcima; obavlja stručni
nadzor nad provođenjem mjera za sprječavanje i suzbijanje bolničkih infekcija;
priprema smjernice i osigurava brz i učinkovit način obavještavanja i
komunikacije u slučaju pojave epidemije većih razmjera koje obuhvaćaju dvije ili
više županija; provodi mjere propisane međunarodnim sanitarnim konvencijama i
drugim međunarodnim ugovorima; surađuje s međunarodnim institucijama i
organizacijama koje se bave pitanjima zaštite pučanstva od zaraznih bolesti;
planira kratkoročne i srednjoročne radne zadatke u skladu s procjenom situacije
na terenu; izrađuje godišnje programe provođenja službenih kontrola, vodi
očevid­nike u vezi nadzora i postupaka i podnosi izvješća o učinjenom u
kvantitativnom i kvalitativnom smislu; utvrđuje sanitarno-tehničke i higijenske
uvjete te ovjerava usklađenost glavnog projekta s propisanim uvjetima; sudjeluje
pri tehničkim pregledima građevina iz nadležnosti sanitarne inspekcije; prati i
analizira stanje i pojave u vezi s primjenom propisa iz područja ionizirajućih i
neionizirajućih zračenja te predlaže mjere za unaprjeđenje stanja; sudjeluje u
izradi nacrta prijedloga zakona i provedbenih propisa iz područja ionizirajućih
i neionizirajućih zračenja; sudjeluje u izradi nacrta zakonskih i podzakonskih
akata iz područja predmeta opće uporabe te daje stručna mišljenja o načinu
njihove provedbe, daje primjed­be i mišljenja na nacrte propisa koje izrađuju
druga tijela, vodi postupke vezano za izdavanje dozvola za uvoz i stavljanje u
promet kozmetike s posebnom namjenom; vodi registar odobrenih pripravka
kozmetike s posebnom namjenom; obavlja sve upravno-pravne i inspekcijske poslove
vezano za proizvodnju i stavljanje na tržište materijala od kojih su izrađeni
predmeti opće uporabe koji dolaze u neposredan dodir s hranom; predmeta koji
dolaze u neposredan dodir s hranom (posuđe, pribor, oprema, uređaji i ambalaža
koja se rabi u poslovanju s hranom); posuđa, pribor, opremu i uređaje za
proizvodnju kozmetičkih proizvoda; ambalaže za predmete opće uporabe; dječje
igračke, uključujući proizvode namijenjene dojenčadi i djeci mlađoj od 3 godine
za olakšavanje hranjenja i sisanja, umirivanja i spavanja, te proizvodi za
zabavu odraslih; kozmetičke proizvode; kozmetiku s posebnom namjenom; sredstva
za održavanje čistoće u kućanstvu i u industriji, uključujući i ona koja se
koriste u proizvodnji i prometu hrane, dezinfekcijska sredstva i insekticidi;
duhan, duhanski proizvodi i pribor za pušenje; određene predmete i sredstva koja
pri uporabi dolaze u neposredan dodir s kožom i/ili sluznicom; prati stanje na
područjima koje nadzire sanitarna inspekcija te predlaže donošenje ili izmjenu
propisa iz nadležnosti sanitarne inspekcije; provodi stručni nadzor nad radom
sanitarnih inspektora u uredima državne uprave u županijama i Gradu Zagrebu iz
području nadzora.

*8.1.2. Odjel za sigurnost hrane*
Članak 54.

Odjel za sigurnost hrane obavlja upravno-pravne i stručne poslove te poslove
sanitarnog nadzora nad zdravstvenom ispravnošću i higijeni hrane u proizvodnji i
prometu hrane; harmonizacijom nacionalnih propisa s horizontalnim propisima
Europske unije vezanih za zdravstvenu ispravnost i higijenu hrane, te nadzire
njihovu provedbu; koordinira suradnju s nadležnim tijelima drugih zemalja za
područje sigurnosti hrane kao i s nadležnim tijelima Republike Hrvatske; prati
događanja u području sigurnosti hrane u zemljama Europske unije i zemljama
kandidatima za članstvo u Europsku uniju; koordinira radom Odjela unutar Uprave
za sanitarnu inspek­ciju na području usklađivanja i primjene legislative s
pravnom stečevinom Europske unije; putem Ministarstva vanjskih poslova i
europskih integracija potiče i koordinira suradnju s Misijom Republike Hrvatske
pri Europskoj uniji na području sanitarnog i higijenskog nadzora; provodi nadzor
nad provedbom propisa vezanim uz hranu za posebne medicinske potrebe, dodatke
prehrani, dječju hranu, brzo smrznutu hranu, kontaminante, aditive i arome;
izrađuje i osigurava provedbu specifičnih propisa iz svoje nadležnosti za koje
Europska unija nije donijela posebne propise; s ostalim zainteresiranim stranama
sudjeluje u izradi vodiča dobre proizvođačke prakse, dobre laboratorijske prakse
i vodiča za primjenu HACCP-a;surađuje s Agencijom za hranu u području uspostave
sustava brzog uzbunjivanja u vezi s opasnostima u hrani, te sudjeluje u
obavještavanju o rizicima; prati i sudjeluje u radu međunarodnih organizacija (Codex
Alimentarius, Svjetska organizacija za prehranu i poljoprivredu – FAO, Svjetska
zdravstvena organizacija – WHO); vodi upravni postupak izdavanja rješenja prema
Pravilniku o hrani za posebne prehrambene potrebe; evidentira i registrira
objekte iz svoje nadležnosti; vodi upisnik evidentiranih i registriranih
objekata iz svoje nadležnosti; izrađuje i daje stručna tumačenja svih propisa iz
nadležnosti; organizira program edukacije sanitarnih inspektora radi osiguranja
jedinstvenog pristupa službene kontrole zdravstvene ispravnosti i higijene
hrane; izrađuje vodiče i kontrolne liste za službenu kontrolu zdravstvene
ispravnosti i higijene hrane, izrađuje skupne izvještaje o službenoj kontroli
hrane; sudjeluje u izradi godiš­njih planova aktivnosti vezanih uz provođenje
službenih kontrola, a temeljenih na analizi rizika s navedenim rokovima i
podjelom odgovornosti; brine o sustavnoj edukaciji djelatnika Uprave za
sanitarnu inspekciju kao i sanitarnih inspektora pri uredima državne uprave u
županijama i Gradu Zagrebu; sudjeluje u pripremi programa edukacije i vodi
evidenciju o edukaciji djelatnika Uprave za sanitarnu inspekciju; izrađuje
propise o metodama uzorkovanja i laboratorijskim analitičkim metodama za
kontrolu sigurnosti hrane; izrađuje propise o uvjetima koje moraju ispunjavati
ispitni laboratoriji te propisuje postupak ocjenjivanja i ovlašćivanja ispitnih
laboratorija za potrebe službene kontrole hrane; ovlašćuje ispitne i referentne
laboratorije za potrebe službene kontrole hrane; vodi evidencije o ovlaštenim
ispitnim i referentnim laboratorijima te o metodama za koje su ovlašteni; brine
da je svaki rashod opravdan stvarnom potrebom i potvrđen prethodnom kontrolom.

*8.1.3. Odjel za GMO kontrolu*
Članak 55.

Odjel za GMO kontrolu je središnje i koordinativno tijelo za obavljanje stručnih
poslova u vezi s GMO, koje obavlja upravnoprav­ne i stručne poslove te poslove
sanitarnog nadzora nad primjenom Zakona o GMO-u i na temelju njega donesenim
propisima, sukladno svom djelokrugu; proizvodnjom i prometom GMO-a; ovlašćuje
laboratorije za ispitivanje, kontrolu i praćenje GMO-a i proizvoda koji sadrže
ili se sastoje ili potječu od GMO-a, te utvrđuje uvjete koje moraju ispunjavati
laboratoriji; predlaže Vladi Republike Hrvatske privremeno ili trajno
ograničenje ili zabranu uvoza proizvoda koji sadrže ili se sastoje ili potječu
od GMO-a; provodi upravni postupak izdavanja rješenja za prekogranični prijenos,
prijevoz, stavljanje na tržište GMO-a i proizvoda koji sadrže ili se sastoje ili
potječu od GMO-a; obavlja odobravanje svakog GMO-a ili proizvoda koji sadrži ili
se sastoji ili potječe od GMO-a prilikom prvog stavljanja na tržište navedenih
proizvoda kao i o produljenju dopuštenja za stavljanje na tržište; daje
ovlaštenje pravnim osobama za izradu procjene rizika; potvrđuje primitak prijave
te sažetak dostavlja bez odlaganja Europskoj komisiji i nadležnim tijelima
država članica Europske unije; izrađuje izvješće o procjeni prikladnosti
stavljanja na tržište GMO-a i proizvoda koji sadrže ili se sastoje ili potječu
od GMO-ate ih dostavlja Europskoj komisiji sa svim utvrđenim podacima; razmatra
sporna pitanja s Komisijom Europske unije i nadležnim tijelima država članica
Europske unije radi postizanja dogovora u pogledu stavljanja na tržište
određenog GMO-a ili proizvoda koji sadrže ili potječu od GMO-a; obavještava
Komisiju Europske unije i nadležna tijela država članica Europske unije o
izdavanju dopuštenja za stavljanje na tržište GMO-a, proizvoda koji sadrže ili
se sastoje ili potječu od GMO-a, u propisanom zakonskom roku; privremeno
ograničava ili zabranjuje stavljanje na tržište određenog GMO-a ili proizvoda
koji sadrže ili potječu od GMO-a, ako se na temelju informacije o novim ili
dodatnim znanstveno utemeljenim podacima utvrdi da GMO ili proizvod koji sadrže
ili se sastoje ili potječu od GMO-a mogu predstavljati rizik koji prilikom
dopuštenja nije bio uzet u obzir, o čemu obavještavaju nadležno tijelo Europske
unije; propisuje uvjete u vezi obilježavanja GMO-a; predlaže Vladi Repub­like
Hrvatske zajedno s ostalim nadležnim tijelima, članove Vijeća za genetski
modificirane organizme zadužene za praćenje stanja i razvoja na području
rukovanja s GMO-om i pružanja stručne pomoći nadležnim tijelima; predlaže Vijeću
Odbor za ograničenu uporabu GMO-a i Odbor za uvođenje GMO-a u okoliš; vodi
jedinstveni upisnik GMO-a, kao i posebni upisnik sukladno svom djelokrugu, te
propisuje oblik i način vođenja upisnika GMO-a i način određivanja troškova
ispisa; surađuje s drugim nadležnim tijelima: po pitanju ograničenja uporabe GMO-a
u zatvorenom sustavu; surađu­je sa znanstveno-stručnim tijelima osnovanim
temeljem Zakona o GMO-u; ovlašćuje laboratorije za ispitivanje, kontrolu i
praćenje GMO-a i proizvoda koji sadrže ili se sastoje ili potječu od GMO-a, te
utvrđuje uvjete koje moraju ispunjavati laboratoriji o čemu donosi pravilnik;
predlaže Vladi Republike Hrvatske privremeno ili trajno ograničenje ili zabranu
uvoza proizvoda koji sadrže ili se sastoje ili potječu od GMO-a i podnosi
izvješća o učinjenom u kvantitativnom i kvalitativnom smislu.

*8.1.4. Odjel za opasne kemikalije*
Članak 56.

Odjel za opasne kemikalije obavlja upravno-pravne i stručne poslove te poslove
sanitarnog nadzora nad vođenjem postupka prijavljivanja novih tvari; vođenjem
postupka stavljanja u promet novih tvari; vođenjem postupka stavljanja biocidnih
pripravaka u promet; izdavanjem odobrenja za stavljanje biocidnih pripravaka u
promet; objavljuje popis biocidnih pripravaka kojima je izdano odobrenje za
stavljanje u promet; sudjeluje u izradi pravilnika vezanih uz Zakon o
kemikalijama; prikuplja podatke o količinama prijavljenih novih tvari stavljenih
u promet; razmjenjuje podatke o prijavljenim novim tvarima i biocidnim
pripravcima na međunarodnoj razini; izdaje odobrenja za proizvodnju i promet
opasnih kemikalija na veliko; izdaje odobrenja za korištenje vrlo otrovnih
kemikalija; izdaje odobrenja za uvoz i izvoz opasnih kemikalija; objavljuje
popis prav­nih osoba koje su ovlaštene za ispitivanje svojstava opasnih
kemikalija; provodi upravni i stručni nadzor nad provedbom Zakona o kemikalijama
i pratećih pravilnika; provodi sanitarni nadzor nad proizvodnjom opasnih
kemikalija i prometom na veliko opasnih kemikalija, kao i nad korištenjem vrlo
otrovnih kemikalija; provodi upravni postupak u vezi obavljenih nadzora, kao i
druge mjere kada je ugroženo zdravlje ljudi i okoliša; prati i sudjeluje u radu
međunarodnih organizacija (SAICEM; UNEP) kao i agencijama i nadležnim tijelima
stranih država; sudjeluje u izradi i usklađivanju legislative na području
opasnih kemikalija s europskim zakonodavstvom, brine da je svaki rashod opravdan
stvarnom potrebom i potvrđen prethod­nom kontrolom.

*8.1.5. Odjel granične sanitarne inspekcije*
Članak 57.

Odjel granične sanitarne inspekcije: obavlja inspekcijski nadzor nad osobama,
njihovim stvarima, kao i prijevoznim sredstvima u prometu preko državne granice
u cilju zaštite pučanstva od unošenja karantenskih i drugih zaraznih bolesti u
Republiku Hrvatsku, nadzor nad zdravstvenom ispravnošću hrane i sirovina za
njihovu proizvodnju, kao i nad predmetima opće uporabe, nad uvozom i prijevozom
otrova i radioaktivnih tvari u Republiku Hrvatsku, te njihovim provozom kroz
Republiku Hrvatsku, kao i nad prijenosom umrlih osoba iz inozemstva u Republiku
Hrvatsku; brine da je svaki rashod opravdan stvarnom potrebom i potvrđen
prethodnom kontrolom.
Za obavljanje poslova Odjela granične sanitarne inspekcije ustrojavaju se:
8.1.5.1. Odsjek za sjeverozapadnu Hrvatsku
8.1.5.2. Odsjek za istočnu Hrvatsku
8.1.5.3. Odsjek za Istru i sjeverno Primorje
8.1.5.4. Odsjek za Dalmaciju
8.1.5.1. Odsjek za sjeverozapadnu Hrvatsku – područna jedinica sa sjedištem u
Zagrebu, obavlja poslove iz djelokruga rada na području sjeverozapadne Hrvatske.
Odsjek ima ispostave u Krapini, Karlovcu, Varaždinu, Koprivnici i Goričanu
8.1.5.2. Odsjek za istočnu Hrvatsku – područna jedinica sa sjedištem u Osijeku,
obavlja poslove iz djelokruga rada na području središnje i istočne Hrvatske.
Odsjek ima ispostave u Vukovaru, Donjem Miholjcu, Novoj Gradiški i Županji.
8.1.5.3. Odsjek za Istru i sjeverno Primorje – područna jedinica sa sjedištem u
Rijeci, obavlja poslove iz djelokruga rada na području Istre i sjevernog
Primorja. Odsjek ima ispostave u Umagu, Buzetu i Puli.
8.1.5.4. Odsjek za Dalmaciju – područna jedinica sa sjedištem u Splitu, obavlja
poslove iz djelokruga rada na području Dalmacije. Odsjek ima ispostave u
Šibeniku, Zadru, Pločama i Dubrovniku.
U ispostavama odsjeka – područnih jedinica predviđaju se samostalni izvršitelji.
Odsjeci – područne jedinice i samostalni izvršitelji u ispostavama područnih
jedinica – odsjeka u Odjelu za graničnu sanitarnu inspekciju u pravilu obavljaju
poslove na područjima za koja su ustrojeni, a prema nalogu ministra mogu
obavljati poslove i na drugim područjima.

*8.1.6. Odjel projekata stručne i tehničke pomoći te programa EU i međunarodnih
organizacija*
Članak 58.

Odjel projekata stručne i tehničke pomoći te programa Europske unije i
međunarodnih organizacija potiče, priprema i koordinira provedbu projekata
financiranih iz predpristupnih programa Europske unije i drugih programa
stručno-tehničke pomoći Republici Hrvatskoj iz djelokruga rada Uprave; priprema
i planira godišnje i višegodišnje zahtjeve za projekte; predlaže nove projekte;
izrađuje hodogram aktivnosti projekata; priprema podloge za financiranje;
evaluira ponude; pregovara s izvođačima radova i izrađuje izvješća o provedbi
projekata; koordinira aktivnost s drugim ministarstvima i relevantnim
institucijama za provedbu projekata; brine da je svaki rashod opravdan stvarnom
potrebom i potvrđen prethodnom kontrolom.

8.2. Služba za upravno-pravne poslove sanitarne inspekcije

Članak 59.

Služba za upravno-pravne poslove sanitarne inspekcije je unutarnja ustrojstvena
jedinica u Upravi za sanitarnu inspekciju koja obavlja poslove upravnog nadzora
nad radom sanitarnih inspektora u uredima državne uprave u županijama i Gradu
Zagrebu, sanitarnih inspektora Ministarstva i graničnih sanitarnih inspektora;
priprema stručna mišljenja i upute za rad istih u cilju osiguranja jedinstvenog
postupanja u obavljanju sanitarnog nadzora; osigurava jedinstvenu provedbu
zakona i drugih propisa iz djelokruga sanitarnog nadzora; potiče i predlaže
mjere za unaprjeđenje rada sanitarnih inspektora; vodi upravni postupak drugog
stupnja; priprema odgovore na upite Hrvatskoga sabora, Vlade Republike Hrvatske
i drugih tijela državne uprave, udruga građana te pravnih i fizičkih osoba;
obavlja poslove u vezi postupaka po tužbama u upravnim sporovima; sastavlja
miš­ljenja na upite sanitarnih inspektora ureda državne uprave u županijama i
Gradu Zagrebu; prikuplja i obrađuje izvješća o obavljenim nadzorima; sudjeluje u
izradi nacrta zakonskih i podzakonskih akata iz nadležnosti Uprave te daje
stručna mišljenja o načinu njihove provedbe; daje primjedbe i mišljenja na
nacrte propisa koje izrađuju druga tijela; prati primjenu međunarodnih propisa
iz djelokruga rada sanitarne inspekcije.
Za obavljanje poslova Službe za upravno-pravne poslove sanitarne inspekcije
ustrojavaju se:
8.2.1. Odjel za upravni nadzor i drugostupanjski postupak
8.2.2. Odjel za upravno-pravne poslove i stručnu pomoć.

*8.2.1. Odjel za upravni nadzor i drugostupanjski postupak*
Članak 60.

Odjel za upravni nadzor i drugostupanjske poslove obavlja poslove
upravnostručnog nadzora nad radom sanitarnih inspektora ureda državne uprave u
županijama i sanitarnih inspektora Grada Zagreba, sanitarnih inspektora
Ministarstva i graničnih sanitarnih inspektora; vodi upravni postupak drugog
stupnja; obavlja poslove u vezi postupaka po tužbama u upravnim sporovima;
prikuplja i obrađuje izvješća o obavljenim nadzorima; osigurava jedinstvenu
provedbu zakona i drugih propisa iz djelokruga sanitarnog nadzora; prati stanje
na područjima koje nadzire sanitarna inspekcija te predlaže donošenje ili
izmjenu propisa iz nadležnosti sanitarne inspekcije; potiče i daje prijedloge za
unaprjeđenje rada sanitarnih inspektora; sudjeluje u izradi nacrta zakonskih i
podzakonskih akata iz nadležnosti Uprave te daje stručna mišljenja o načinu
njihove provedbe; daje primjedbe i mišljenja na nacrte propisa koje izrađuju
druga tijela; brine da je svaki rashod opravdan stvarnom potrebom i potvrđen
prethodnom kontrolom.

*8.2.2. Odjel za upravno-pravne poslove i stručnu pomoć*
Članak 61.

Odjel za upravno-pravne poslove i stručnu pomoć priprema stručna mišljenja i
upute za rad sanitarnih inspektora u uredima državne uprave u županijama i
sanitarnih inspektora Grada Zagreba u cilju osiguranja jedinstvenog postupanja u
obavljanju sanitarnog nadzora; potiče i predlaže mjere za unaprjeđenje rada
sanitarnih inspektora u uredima državne uprave u županijama i sanitarnih
inspektora Grada Zagreba; priprema ovlaštenja i povlačenje istih za rad pravnih
osoba koje se ovlašćuje sukladno zakonima iz područja rada sanitarne inspekcije;
priprema odgovore na upite Hrvatskoga sabora, Vlade Republike Hrvatske i drugih
tijela državne uprave, udruga građana te pravnih i fizičkih osoba; sastavlja
mišljenja na upite sanitarnih inspektora ureda državne uprave u županijama i
Gradu Zagrebu; sudjeluje u izradi nacrta zakonskih i podzakonskih akata iz
nadležnosti Uprave i Službe te daje stručna mišljenja o načinu njihove provedbe;
daje primjedbe i mišljenja na nacrte propisa koje izrađuju druga tijela;
priprema prijedloge očitovanja vezanih za upite Ustavnog suda i drugih sudova
Republike Hrvatske; vodi registar sanitarnih inspektora; brine o unaprjeđenju
rada i stručnom osposobljavanju i usavršavanju sanitarnih inspektora; inicira i
organizira održavanje stručnih savjetovanja radi jedinstvene primjene zakona i
provedbenih propisa čiju provedbu nadzire sanitarna inspekcija te potiče
međusobnu suradnju s inspekcijama drugih tijela državne uprave u pitanjima od
zajedničkog interesa; brine da je svaki rashod opravdan stvarnom potrebom i
potvrđen prethodnom kontrolom.

9. UPRAVA ZA SOCIJALNU SKRB

Članak 62.

Uprava za socijalnu skrb je upravna organizacija u sastavu Ministarstva koja
obavlja upravne i stručne poslove koji se odnose na sustav socijalne skrbi, a
posebno na skrb o osobama i obiteljima koje nemaju dovoljno sredstva za
podmirenje osnovnih životnih potreba ili im je pomoć potrebna radi otklanjanja
uzroka socijalne ugroženosti; zaštitu obitelji u kojima su narušeni međusobni
odnosi, posebice među bračnim drugovima; zaštitu djece čiji roditelji žive
odvojeno; zaštitu djece bez odgovarajuće roditeljske skrbi; posvojenje; zaštitu
djece i mlađih punoljetnika s poremećajima u ponašanju; zaštitu djece i odraslih
osoba pod skrbništvom; unaprjeđenje udomiteljstva; zaštitu osoba s
invaliditetom; zaštitu psihički bolesnih, starih i nemoćnih osoba; zaštitu
žrtava trgovanja ljudima; zaštitu žrtava obiteljskog nasilja; rehabilitaciju i
resocijalizaciju ovisnika o drogama i drugim opojnim sredstvima; obavlja poslove
vezane uz humanitarnu pomoć i organizacije civilnog društva; predlaganje mjera
za unaprjeđenje organizacije sadržaja i načina rada ustanova socijalne skrbi,
osim obiteljskim centrima; pružanje stručne pomoći ustanovama socijalne skrbi,
osim obiteljskim centrima; utvrđivanje mreže domova socijalne skrbi i mreže
djelatnosti, osim obiteljskih centara; provođenje postupaka u vezi obavljanja
djelatnosti socijalne skrbi koju obavljaju druge pravne i fizičke osobe;
izvršavanje osnivač­kih prava nad ustanovama kojima je osnivač Republika
Hrvatska; provođenje stručnih ispita u djelatnosti socijalne skrbi; provođenje
upravnog, inspekcijskog i stručnog nadzora nad radom ustanova socijalne skrbi,
osim obiteljskih centara; osnivanje, prestanak i statusne promjene ustanova
socijalne skrbi, osim obiteljskih centara; diseminiranje i analiziranje podataka
o korisnicima u sustavu socijalne skrbi, primijenjenim oblicima zaštite te
drugim statistič­kim elementima u socijalnoj skrbi i izradu statističkih
pregleda i izvješća; predlaganje, izradu, unaprjeđenje i usklađenje propisa iz
svog djelokruga s odgovarajućim nacionalnim i međunarodnim dokumentima i drugim
propisima te postupanje po preuzetim međunarodnim konvencijama iz svog
djelokruga; međunarodnu surad­nju kao i praćenje izvršenja obveza; postupanje po
predstavkama, pritužbama i upitima građana; organiziranje, provođenje i
poticanje različitih oblika stručnog usavršavanja; kratkoročno i srednjoročno
planiranje radnih zadataka; sudjelovanje u planiranju državnog proračuna;
izrađivanje načina postupanja o različitim procesima rada; analiziranje funkcija
iz djelokruga rada Uprave; izrađivanje registara korisnika ustanova socijalne
skrbi; podnošenje izvješća o učinjenom u kvantitativnom i kvalitativnom smislu.
U Upravi za socijalnu skrb ustrojavaju se:
9.1. Služba za socijalnu skrb i zaštitu djece i obitelji
9.2. Služba za pravne poslove, upravni i inspekcijski nadzor.

9.1. Služba za socijalnu skrb i zaštitu djece i obitelji

Članak 63.

Služba za socijalnu skrb i zaštitu djece i obitelji je unutarnja ustrojstvena
jedinica koja obavlja upravne i druge stručne poslove politike, ustrojavanja i
usklađivanja djelatnosti socijalne skrbi; zaštite osoba i obiteljima koje nemaju
dovoljno sredstva za podmirenje osnovnih životnih potreba ili im je pomoć
potrebna radi otklanjanja uzroka socijalne ugroženosti; zaštite obitelji u
kojima su narušeni međusobni odnosi, posebice među bračnim drugovima; zaštite
djece čiji roditelji žive odvojeno; zaštite djece bez odgovarajuće roditeljske
skrbi; posvojenje; zaštite djece i mlađih punoljetnika s poremećajima u
ponašanju; zaštite djece i odraslih osoba pod skrbništvom; unaprjeđenje
udomiteljstva; zaštite osoba s invaliditetom; zaštite psihički bolesnih, starih
i nemoćnih osoba; zaštite žrtava trgovanja ljudima; zaštite žrtava obiteljskog
nasilja; rehabilitacije i resocijalizacije ovisnika o drogama i drugim opojnim
sredstvima, ostvarivanja prava, obveza i odgovornosti iz socijalne skrbi, te
poslove vezane uz humanitarnu pomoć i organizacije civilnog društva; djelatnosti
i to: sudjelovanja u kolektivnom pregovaranju; praćenje stanja i predlaganje
mjera radi unaprjeđenja rada; izrada stručnih podloga za postupak odlučivanja u
državnim tijelima; postupanje po predstavkama, pritužbama i upitima građana;
organiziranje, provođenje i poticanje različitih oblika stručnog usavršavanja u
sustavu socijalne skrbi; osiguravanje suradnje stručnih, znanstvenih, vladinih i
nevladinih ustanova i organizacija civilnog društva u zemlji i inozemstvu;
vođenje akcijskih i primijenjenih istraživanja i izdavanje stručnih publikacija.
Za obavljanje poslova Službe za socijalnu skrb i zaštitu djece i obitelji
ustrojavaju se:
9.1.1. Odjel za opći socijalni rad
9.1.2. Odjel za zaštitu socijalno osjetljivih skupina
9.1.3. Odjel za humanitarnu pomoć i suradnju s organizacijama civilnog društva
9.1.4. Odjel za zaštitu djece, obitelji i skrbništvo
9.1.5. Odjel za zaštitu djece i mladeži s poremećajima u ponašanju, te zaštitu
ovisnika o drogama i drugim opojnim sredstvima.

*9.1.1. Odjel za opći socijalni rad*
Članak 64.

Odjel za opći socijalni rad obavlja poslove politike razvoja i zadovoljavanja
potreba u socijalnoj skrbi; sudjeluje u izradi nacrta prijedloga strategija,
nacionalnih programa i propisa iz područja socijalne skrbi; prati stanja i
poduzima mjere radi unaprjeđenja stručnog rada i metoda socijalnog rada u
centrima za socijalnu skrb i unaprjeđenja udomiteljstva; organizira, provodi i
potiče raz­ličite oblike stručnog usavršavanja u sustavu socijalne skrbi; vodi
akcijska i primijenjena istraživanja i izdavanje stručnih publikacija;
dodjeljuje državne nagrade za socijalni i humanitarni rad; skrbi o osobama i
obiteljima koje nemaju dovoljno sredstava za podmirenje osnovnih životnih
potreba ili im je pomoć potrebna radi otklanjanja uzroka socijalne ugroženosti,
odnosno ublažavanja njenih posljedica; sudjeluje u izradi i uvođenju sustava
evidencije, dokumentacije i informatizacije sustava socijalne skrbi; sudjeluje u
postupku sklapanja kolektivnih ugovora i izrade nacrta podzakonskih propisa iz
djelokruga Odjela; surađuje sa stručnim, znanstvenim, vladinim i nevladinim
ustanovama i udrugama u zemlji i inozemstvu, te provodi međunarodne donacije i
zajmove (projekte) u djelatnosti socijalne skrbi; obavlja poslove vezane uz
reformu sustava socijalne skrbi i dr.; izrađuje načine postupanja o različitim
procesima rada; analizira funkcije iz djelokruga rada Odjela; vodi registre u
vezi postupanja u procesu rada; podnosi izvješća o učinjenom u kvantitativnom i
kvalitativnom smislu; brine da je svaki rashod opravdan stvarnom potrebom i
potvrđen prethodnom kontrolom.
Za obavljanje poslova Odjela za opći socijalni rad ustrojavaju se:
9.1.1.1. Odsjek za zaštitu socijalno ugroženih obitelji, statistiku i
analitičko-planske poslove
9.1.1.2. Odsjek za udomiteljstvo.

9.1.1.1. Odsjek za zaštitu socijalno ugroženih obitelji, statistiku i
analitičko-planske poslove

Članak 65.

Odsjek za zaštitu socijalno ugroženih obitelji, statistiku i analitičko-planske
poslove obavlja poslove vezano uz skrb o osobama u socijalno-zaštitnoj potrebi
kao i onima koji nemaju dovoljno sredstava za uzdržavanje; koji se odnose na
statusne promjene centara za socijalnu skrb te analizu i prijedlog za osnivanje
centara za socijalnu skrb; prati, analizira i predlaže mjere za unaprjeđenje
stručnog rada u centrima za socijalnu skrb u odnosu na prava prema važećim
propisima u području socijalne skrbi u dijelu osiguravanja osnovnih životnih
potreba najugroženijih skupina građana; daje stručna miš­ljenja i tumačenja u
vezi s primjenom propisa; prati i predlaže promjene u organizaciji rada centara
u odnosu na primjere najbolje prakse; prati, analizira i predlaže politiku
zapošljavanja u centrima; određuje prioritete u zapošljavanju; prati, analizira
i sudjeluje u izradi plana investicija za centre za socijalnu skrb; sudjeluje u
izradi zakona i drugih propisa; sudjeluje u projektima reforme sustava socijalne
skrbi; prati propise drugih europskih zemalja iz područja socijalne skrbi;
postupa po predstavkama i pritužbama građana; prati stanje o korisnicima i
pravima u socijalnoj skrbi te predlaže mjere, obavlja poslove vezane uz
provođenje službene statistike za područje socijalne skrbi – posebno o
primijenjenim oblicima zaštite, korisnicima i sredstvima socijalne skrbi;
sudjelovanje u definiranju i provedbi Strategije razvitka službene statistike
Republike Hrvatske, Programa statističkih aktivnosti Republike Hrvatske i
godišnjih provedbenih planova za statističko područje socijalne skrbi;
prikupljanje, kontrolu, evidentiranje i obradu podataka, izradu metodologije i
modela za statističko iskazivanje pojava u socijalnoj skrbi, izradu statističke
dokumentacije; diseminiranje i analiziranje podataka o korisnicima u sustavu
socijalne skrbi, primijenjenim oblicima zaštite, osiguranim i utrošenim
sredstvima za socijalnu skrb, te drugim statističkim elementima u socijalnoj
skrbi; izradu statističkih pregleda i izvješća, te analitičko-planskih
materijala; izradu i uvođenje sustava evidencije i dokumentacije u socijalnoj
skrbi, kao i provedbu stručnog nadzora i pružanje stručne pomoći s tim u vezi;
uvođenje registra korisnika socijalne skrbi.

9.1.1.2. Odsjek za udomiteljstvo

Članak 66.

Odsjek za udomiteljstvo prati, analizira i predlaže mjere za unaprjeđenje rada
udomiteljskih obitelji; organizira tečaj za udomitelje i unaprjeđenje stručnog
rada u centrima za socijalnu skrb u području udomiteljstva; prati, analizira,
predlaže i provodi edukaciju za struč­ne radnike centara za socijalnu skrb iz
područja skrbi izvan vlastite obitelji; prati provedbu, inicira promjene i
davanje mišljenja u primjeni propisa u području socijalne skrbi; sudjeluje u
izradi nacrta propisa iz područja socijalne skrbi koje se odnose na
udomiteljstvo; prati provođenje nadzora nad udomiteljskim obiteljima i davanje
prijedloga za unaprjeđenje stručnog rada u centrima za socijalnu skrb; sudjeluje
u izradi strategija i drugih stručnih podloga; sudjeluje u projektima reforme
sustava socijalne skrbi; prati propise drugih europskih zemalja iz područja
udomiteljstva; postupa po predstavkama i pritužbama građana.

*9.1.2. Odjel za zaštitu socijalno osjetljivih skupina*
Članak 67.

Odjel za zaštitu socijalno osjetljivih skupina obavlja poslove vezane uz vođenje
politike razvoja i zadovoljavanja potreba u socijalnoj skrbi u odnosu na osobe s
invaliditetom, starijih i nemoćnih osoba, te psihički bolesnih odraslih osoba;
sudjeluje u izradi nacrta prijedloga strategija, nacionalnih programa i propisa
u području socijalne skrbi; prati stanja i poduzimanje mjera radi unaprjeđenja
stručnog rada u ustanovama socijalne skrbi; organizira, provodi i potiče
različite oblike stručnog usavršavanja u sustavu socijalne skrbi; vodi akcijska
i primijenjena istraživanja i izdavanje stručnih publikacija; predlaže standarde
za domove za tjelesno ili mentalno oštećene osobe, starije i nemoćne osobe, te
psihički bolesne odrasle osobe; daje mišljenja na projektnu dokumentaciju domova
za tjelesno ili mentalno oštećene osobe, starije i nemoćne osobe, te psihički
bolesne odrasle osobe čija se izgradnja, adaptacija i rekonstrukcija financira
iz sredstava državnog proračuna Republike Hrvatske; daje prethodno mišljenje u
postupku izdavanja odobrenja radi osnivanja obiteljskih domova za pružanje
usluga tjelesno ili mentalno oštećenim osobama bez osnivanja doma za vjerske
zajednice, udruge i druge pravne ili fizičke osobe; sudjeluje u dodjeli državne
nagrade za socijalni i humanitarni rad; daje mišljenja o osnivanju, radu,
status­nim promjenama i prestanku rada domova socijalne skrbi; utvrđuje mreže
domova socijalne skrbi i mreže djelatnosti socijalne skrbi koju obavljaju
vjerske zajednice, udruge i druge pravne ili fizičke osobe i inicira postupke
javnog natječaja za popunjavanje ove mreže; sudjeluje u davanju mišljenja i
provedbi koncesija; sudjeluje u izradi i uvođenju sustava evidencije,
dokumentacije i informatizacije sustava socijalne skrbi; sudjeluje u postupku
sklapanja kolektivnih ugovora i izrade nacrta podzakonskih propisa iz djelokruga
Odjela; obavlja stručne poslove u vezi s vještačenjem osoba s invaliditetom i
duševno bolesnih osoba radi ostvarivanja prava iz socijalne skrbi i drugih prava
u skladu s posebnim propisima i stručno-administrativne poslove za
drugostupanjsko tijelo vještačenja; obavlja poslove vezane uz ostvarivanje prava
na naknade dijela sredstava poreza na dodanu vrijednost osobama s invaliditetom;
postupa po predstavkama i pritužbama građana; prati propise drugih europskih
zemalja iz područja socijalne skrbi; surađuje sa stručnim, znanstvenim, vladinim
i nevladinim ustanovama i udrugama u zemlji i inozemstvu, te provodi međunarodne
donacije i zajmove (projekte) u djelatnosti socijalne skrbi; planira kratkoročne
i srednjoročne radne zadatke; izrađuje načine postupanja o različitim procesima
rada; analizira funkcije iz djelokruga rada Odjela; vodi registre u vezi
postupanja u procesu rada; podnosi izvješća o učinjenom u kvantitativnom i
kvalitativnom smislu; brine da je svaki rashod opravdan stvarnom potrebom i
potvrđen prethodnom kontrolom.
Za obavljanje poslova Odjela za zaštitu socijalno osjetljivih skupina
ustrojavaju se:
9.1.2.1. Odsjek za zaštitu osoba s invaliditetom
9.1.2.2. Odsjek za poslove vještačenja
9.1.2.3. Odsjek za zaštitu starijih i nemoćnih osoba, te psihički bolesnih
odraslih osoba.

9.1.2.1. Odsjek za zaštitu osoba s invaliditetom

Članak 68.

Odsjek za zaštitu osoba s invaliditetom obavlja poslove vezane uz vođenje
politike razvoja i zadovoljavanja potreba u socijalnoj skrbi u odnosu na osobe s
invaliditetom; sudjeluje u izradi nacrta prijedloga strategija, nacionalnih
programa i propisa u području socijalne skrbi iz djelokruga rada ovog Odsjeka;
prati stanja i poduzimanje mjera radi unaprjeđenja stručnog rada u ustanovama
socijalne skrbi iz djelokruga rada ovog Odsjeka; organizira, provodi i potiče
različite oblike stručnog usavršavanja u sustavu socijalne skrbi iz djelokruga
rada ovog Odsjeka; vodi akcijska i primijenjena istraživanja i izdavanje
stručnih publikacija; predlaže standarde za domove za tjelesno ili mentalno
oštećene osobe; daje mišljenja na projektnu dokumentaciju domova za tjelesno ili
mentalno oštećene osobe čija se izgradnja, adaptacija i rekonstrukcija financira
iz sredstava državnog proračuna Republike Hrvatske; daje prethodno mišljenje u
postupku izdavanja odobrenja radi osnivanja obiteljskih domova za pružanje
usluga tjelesno ili mentalno oštećenim osobama bez osnivanja doma za vjerske
zajednice, udruge i druge pravne ili fizičke osobe; sudjeluje u dodjeli državne
nagrade za socijalni i humanitarni rad; daje mišljenja o osnivanju, radu,
statusnim promjenama i prestanku rada domova socijalne skrbi iz djelokruga rada
ovog Odsjeka; utvrđuje mreže domova socijalne skrbi i mreže djelatnosti
socijalne skrbi koju obavljaju vjerske zajednice, udruge i druge pravne ili
fizičke osobe i inicira postupke javnog natječaja za popunjavanje ove mreže iz
djelokruga rada ovog Odsjeka; sudjeluje u davanju mišljenja i provedbi
koncesija; sudjeluje u izradi i uvođenju sustava evidencije, dokumentacije i
informatizacije sustava socijalne skrbi; sudjeluje u postupku sklapanja
kolektivnih ugovora i izrade nacrta podzakonskih propisa iz djelokruga Odsjeka;
obavlja poslove vezane uz ostvarivanje prava na naknade dijela sredstava poreza
na dodanu vrijednost osobama s invaliditetom; obavlja poslove vezane uz
ostvarivanje prava na naknade dijela sredstava poreza na dodanu vrijednost
osobama s invaliditetom; postupa po predstavkama i pritužbama građana; prati
propise drugih europskih zemalja iz područja socijalne skrbi; surađuje sa
stručnim, znanstvenim, vladinim i nevladinim ustanovama i udrugama u zemlji i
inozemstvu, te provodi međunarodne donacije i zajmove (projekte) u djelatnosti
socijalne skrbi; planira kratkoročne i srednjoročne radne zadatke; izrađuje
načine postupanja o različitim procesima rada; analizira funkcije iz djelokruga
rada Odsjeka; vodi registre u vezi postupanja u procesu rada; podnosi izvješća o
učinjenom u kvantitativnom i kvalitativnom smislu.

9.1.2.2. Odsjek za poslove vještačenja

Članak 69.

Odsjek za poslove vještačenja obavlja poslove vezane uz osnivanje
prvostupanjskih tijela vještačenja, praćenje, organiziranje i ujednačavanje rada
i mjerila, te pružanje stručne pomoći prvostupanjskim tijelima vještačenja;
organizira stručne i edukativne sastanke sa članovima prvostupanjskih tijela
vještačenja i drugim stručnim djelatnicima radi uvođenja i usavršavanja metoda
rada; inicira i predlaže stručno usavršavanje djelatnika koji obavljaju poslove
vještačenja; daje prijedloge za donošenje naputaka, priruč­nika i drugih
stručnih materijala u svrhu unapređivanja postupka vještačenja; sudjeluje u
izradi i uvođenju sustava evidencije, dokumentacije i informatizacije sustava
socijalne skrbi; obavlja stručno-administrativne poslove za drugostupanjska
tijela vještačenja: vodi evidenciju vještačenih osoba i zapisnika na pripremnim
sjednicama, sjednicama sinteze, popunjava obrazac Nalaz i mišljenje, izrađuje
prijedloge, izrađuje »Popis članova tijela vještačenja i stručnjaka s liste
stručnjaka koji su vještačili osobu i trajanja dijelova postupka vještačenja«,
obavještava centre za socijalnu skrb o zaključcima donesenim na sjednicama
sinteze; obavlja druge poslove vezane uz provođenje drugostupanjskog postupka
vještačenja.

9.1.2.3. Odsjek za zaštitu starijih i nemoćnih osoba, te psihički bolesnih
odraslih osoba

Članak 70.

Odsjek za zaštitu starijih i nemoćnih, te psihički bolesnih odraslih osoba
obavlja poslove vezane uz: poticanje, organiziranje i praćenje skrbi o starijim
i nemoćnim, te psihički bolesnim odraslim osobama; predlaganje mjera za
unaprjeđenje skrbi o tim osobama; unaprjeđenje stručnog rada u domovima za
starije i nemoćne osobe, te psihički bolesne odrasle osobe; praćenje, tumačenje
i iniciranje promjene propisa iz područja zaštite starijih i nemoćnih, te
psihič­ki bolesnih odraslih osoba; sudjelovanje u izradi nacrta propisa iz
područja zaštite starijih i nemoćnih, te psihički bolesnih odraslih osoba;
provođenje i poticanje različitih oblika stručnog usavršavanja; utvrđivanje
mreže domova socijalne skrbi za starije i nemoćne osobe, te psihički bolesne
odrasle osobe i mreže djelatnosti socijalne skrbi koju obavljaju vjerske
zajednice, udruge i druge pravne ili fizičke osobe i iniciranje postupaka javnog
natječaja za popunjavanje ove mreže; sudjelovanje u davanju mišljenja i provedbi
koncesija; mišljenja o osnivanju, radu, statusnim promjenama i prestanku rada
domova za psihički bolesne odrasle osobe; davanje prethodnog miš­ljenja u
postupku izdavanja odobrenja radi osnivanja obiteljskih domova za pružanje
usluga starijim i nemoćnim, te psihički bolesnim odraslim osobama; davanje
mišljenja za obavljanje skrbi o starijim i nemoćnim, te psihički bolesnim
odraslim osobama bez osnivanja doma za vjerske zajednice, udruge i druge pravne
ili fizičke osobe; predlaganje standarda za domove socijalne skrbi i obiteljske
domove koji pružaju usluge skrbi za starije i nemoćne, te psihički bolesne
odrasle osobe; sudjelovanje u postupku razvrstavanja domova za starije i nemoćne
osobe; davanje mišljenja na projektnu dokumentaciju domova za psihički bolesne
odrasle osobe čija se izgradnja, adaptacija i rekonstrukcija financira iz
sredstva državnog proračuna Republike Hrvatske; davanje mišljenja na potrebu za
investicijskim ulaganjem i održavanjem u domovima za psihički bolesne odrasle
osobe; davanje mišljenja u vezi s potrebom sklapanja ugovora o međusobnim
odnosima s domovima socijalne skrbi za starije i nemoćne osobe, te psihički
bolesne odrasle osobe čiji osnivač nije Republika Hrvatska; davanje mišljenja u
vezi s potrebom sklapanja ugovora o međusobnim odnosima s obiteljskim domovima
za starije i nemoćne osobe, te psihički bolesne odrasle osobe; praćenje, analizu
i predlaganje politike zapošljavanja u domovima za starije i nemoćne osobe i
domovima za psihički bolesne odrasle osobe i određivanje prioriteta u
zapošljavanju; sudjelovanje u radu povjerenstva u vezi s utvrđivanjem uvjeta
glede prostora, opreme, potrebnih stručnih i drugih radnika u domovima za
psihički bolesne odrasle osobe i obiteljskim domovima za psihički bolesne
odrasle osobe; sudjelovanje u izradi i uvođenju sustava evidencije,
dokumentacije i informatizacije sustava socijalne skrbi; postupanje po
predstavkama i pritužbama građana; praćenje propisa drugih europskih zemalja iz
područja socijalne skrbi; vođenje akcijskih i primijenjenih istraživanja i
izdavanje stručnih publikacija; suradnju sa stručnim, znanstvenim, vladinim i
nevladinim ustanovama i udrugama u zemlji i inozemstvu i dr.

9.1.3. Odjel za humanitarnu pomoć i suradnju s organizacijama civilnog društva

Članak 71.

Odjel za humanitarnu pomoć i suradnju s organizacijama civilnog društva obavlja
poslove vezano uz humanitarnu pomoć i organizacije civilnog društva koje se bave
socijalnom i humanitarnom djelatnošću i potrebama osoba s invaliditetom u
području socijalne skrbi, prati i daje stručna mišljenja i objašnjenja u vezi s
primjenom propisa iz područja humanitarne pomoći i djelovanja navedenih
organizacija civilnog društva; potiče i sudjeluje u izradi nacrta prijedloga
zakona i drugih propisa kojima se uređuje humanitarna pomoć i djelovanje
navedenih organizacija civilnog društva; koordinira i prati aktivnosti
humanitarnih organizacija u Republici Hrvatskoj; surađuje s tijelima državne
uprave vezano uz humanitarnu pomoć i djelovanje organizacija civilnog društva iz
područja socijalne skrbi; surađuje s tijelima državne uprave u provođenju
Operativnog plana Nacionalne strategije stvaranja poticajnog okruženja za razvoj
civilnog društva; sudjeluje u reformi sustava socijalne skrbi kroz poticanje
organizacija civilnog društva u pružanju socijalnih usluga u lokalnoj zajednici;
surađuje na provedbi projekata iz predpristupnih fondova Europske unije iz
područja socijalne skrbi; uvodi standarde Europske unije u suradnji s
organizacijama civilnog društva i promovira partnersku suradnju s institucijama
iz područja socijalne skrbi; surađuje s Upravom za humanitarnu pomoć Europske
komisije; sudjeluje u planiranju, upravljanju i praćenju humanitarne pomoći koju
financira Europska zajednica iz općeg proračuna; procjenjuje kapacitete
humanitarnih organizacija u Republici Hrvatskoj za pružanje humanitarne pomoći u
trećim zemljama, te obavlja programski i financijski nadzor pružene humanitarne
pomoći, samostalno ili u suradnji s tijelima Europske unije za pružanje
humanitarne pomoći; provodi inspekcijski nadzor nad radom humanitarnih
organizacija; daje suglasnost za pružanje humanitarne pomoći i donosi rješenje o
oduzimanju statusa humanitarne organizacije; vodi jedinstvenu evidenciju o
humanitarnim organizacijama, programima pomoći, te korisnicima i načinu pružanja
humanitarne pomoći; izdaje potvrde humanitarnim organizacijama o carinskim
olakšicama pri uvozu roba u humanitarne svrhe; izdaje potvrde o carinskim
olakšicama, po osnovi donacija iz inozemstva, organizacijama civilnog društva,
vjerskim zajednicama, tijelima državne uprave, lokalne samouprave, te
ustanovama, u humanitarne i socijalne svrhe; priprema i provodi natječaje za
dodjelu financijskih potpora organizacijama civilnog društva koje se bave
socijalnom i humanitarnom djelatnošću i potrebama osoba s invaliditetom u
području socijalne skrbi; obavlja stručno-administrativne poslove vezane uz
financijske potpore – izrada ugovora, naputaka, obrada opisnih i financijskih
izvješća, te praćenje provedbe na terenu; vodi evidenciju o osnovnim podacima
organizacija civilnog društva iz područja socijalne skrbi; pruža stručnu pomoć
organizacijama civilnog društva iz područja socijalne skrbi za unaprjeđenje
kvalitete njihovog rada; predlaže dodjelu državne nagrade za socijalni i
humanitarni rad; prati stanje potreba iz područja socijalne skrbi i predlaže
prioritet­na područja za dodjelu financijskih potpora organizacijama civilnog
društva kroz projekte i programe; izrađuje načine postupanja o različitim
procesima rada; analizira funkcije iz djelokruga rada Odjela; vodi registre u
vezi postupanja u procesu rada; podnosi izvješća o učinjenom u kvantitativnom i
kvalitativnom smislu; brine o opravdanosti svakog rashoda stvarnom potrebom koja
se potvrđuje prethodnom kontrolom.

*9.1.4. Odjel za zaštitu djece, obitelji i skrbništvo*
Članak 72.

Odjel za zaštitu djece, obitelji i skrbništvo obavlja poslove unaprjeđenja
zaštite i tretmana djece, mladeži, braka, obitelji, te osoba lišenih poslovne
sposobnosti; sudjeluje u izradi nacrta zakona i drugih propisa iz područja
obiteljsko-pravne zaštite, zaštite djece i mladeži bez odgovarajuće roditeljske
skrbi, zaštite djece i odraslih žrtava obiteljskog nasilja, zaštite djece i
odraslih žrtava trgovanja, reforme sustava socijalne skrbi; brine o opravdanosti
svakog rashoda stvarnom potrebom potvrđenom prethodnom kontrolom.
Za obavljanje poslova Odjela za zaštitu djece, obitelji i skrbništvo ustrojavaju
se:
9.1.4.1. Odsjek za obiteljsko-pravnu zaštitu, posvojenje i skrb­ništvo
9.1.4.2. Odsjek za zaštitu djece bez odgovarajuće roditeljske skrbi, žrtava
obiteljskog nasilja i djece i odraslih žrtava trgovanja.

9.1.4.1. Odsjek za obiteljsko-pravnu zaštitu, posvojenje i
skrbništvo

Članak 73.

Odsjek za obiteljsko-pravnu zaštitu, posvojenje i skrbništvo sudjeluje u izradi
nacrta zakona i drugih propisa iz područja obiteljsko-pravne zaštite; obavlja
stručnu analizu mjera obiteljsko-pravne zaštite i instituta posvojenja; formira
i vodi središnji očevidnik o potencijalnim posvojiteljima i posvojenjima; daje
odobrenja za zasnivanje posvojenja od strane stranih državljana; predlaže
unaprjeđenje rada na primjeni mjera obiteljsko-pravne zaštite djece; izrađuje
stručne analize instituta skrbništva za djecu i predlaže mjere za unaprjeđenje
istoga; izrađuje stručnu analizu instituta skrbništva za odrasle i predlaže
mjera za unaprjeđenje istog; prati primjenu instituta posebnog skrbnika; prati
pojave dječjih migracija; postupa po predstavkama i upitima drugih tijela;
postupa po prihvaćenim konvencijama i međunarodnim ugovorima; surađuje s
međunarod­nom socijalnom službom; obavlja međunarodnu i međuresorsku suradnju
vezanu uz djelatnost Odsjeka; prati međunarodne propise; sudjeluje u izradi i
davanju mišljenja na nacrte međunarodnih ugovora i drugih međunarodnih
dokumenata iz djelokruga rada Odsjeka; sudjeluje u reformi sustava socijalne
skrbi; postupa po Haškoj konvenciji o građanskopravnim aspektima međunarodne
otmice djece i po Konvenciji o ostvarivanju alimentacijskih zahtjeva u
inozemstvu; obavlja međuresorsku i međunarodnu suradnju u djelokrugu rada
Odsjeka; prati međunarodne propise; sudjeluje u izradi i davanju mišljenja na
nacrte međunarodnih ugovora i drugih međunarodnih dokumenata iz djelokruga rada
ovog Odsjeka; planira kratkoročne i srednjoročne radne zadatke; izrađuje načine
postupanja o različitim procesima rada; analizira funkcije iz djelokruga rada
Odsjeka; vodi registre u vezi postupanja u procesu rada; podnosi izvješća o
učinjenom u kvantitativnom i kvalitativnom smislu.

9.1.4.2. Odsjek za zaštitu djece bez odgovarajuće roditeljske skrbi, žrtava
obiteljskog nasilja i djece i odraslih žrtava trgovanja

Članak 74.

Odsjek za zaštitu djece bez odgovarajuće roditeljske skrbi, žrtava obiteljskog
nasilja i djece i odraslih žrtava trgovanja obavlja poslove zaštite djece bez
odgovarajuće roditeljske skrbi, žrtava obiteljskog nasilja i djece i odraslih
žrtava trgovanja; poduzima mjere za unaprjeđenje sustava zaštite djece bez
odgovarajuće roditeljske skrbi, žrtava obiteljskog nasilja i djece i odraslih
žrtava trgovanja; prati, inicira i sudjeluje u izradi nacrta propisa koji se
odnose na zaštitu djece bez odgovarajuće roditeljske skrbi, djecu žrtve nasilja,
žrtve obiteljskog nasilja i djece i odraslih žrtava trgovanja; poduzima mjere za
unaprjeđenje organizacije, sadržaja i načina rada ustanova za djecu bez
odgovarajuće roditeljske skrbi, ustanova za djecu i odrasle – žrtve obiteljskog
nasilja te djece i odraslih žrtava trgovanja i unaprjeđenje sustava zaštite
djece od nasilja; utvrđuje mrežu domova i mrežu djelatnosti koju obavljaju
vjerske zajednice, udruge i druge pravne ili fizičke osobe u djelokrugu rada
ovog Odsjeka; prati razvoj izvaninstitucionalne skrbi; provodi mjere za
suzbijanje nasilja nad djecom te nasilja u obitelji; vodi akcijska i
primijenjena istraživanja i izdavanje stručnih publikacija, izrađuje stručne
analize o kvaliteti života djece smještene u domovima za djecu bez odgovarajuće
roditeljske skrbi te predlaže mjere za njihovo unaprjeđenje; potiče i provodi
različite oblike stručnog usavršavanja djelatnika u sustavu socijalne skrbi;
izrađuje stručne analize o različitim oblicima skrbi koji se pružaju žrtvama
obiteljskog nasilja; surađuje s vladinim i nevladinim ustanovama i udrugama u
zemlji i inozemstvu; obavlja međuresorsku i međunarodnu suradnju u djelokrugu
rada Odsjeka; sudjeluje u reformi sustava socijalne skrbi; planira kratkoročne i
srednjoročne radne zadatke; izrađuje načine postupanja o različitim procesima
rada; analizira funkcije iz djelokruga rada Odsjeka; vodi registre u vezi
postupanja u procesu rada; podnosi izvješća o učinjenom u kvantitativnom i
kvalitativnom smislu.

*9.1.5. Odjel za zaštitu djece i mladeži s poremećajima u ponašanju, te zaštitu
ovisnika o drogama i drugim opojnim sredstvima*
Članak 75.

Odjel za zaštitu djece i mladeži s poremećajima u ponašanju, te zaštitu ovisnika
o drogama i drugim opojnim sredstvima sudjeluje u izradi nacrta propisa koji se
odnose na poduzimanje mjera u interesu zaštite djece i mladeži s poremećajima u
ponašanju, poduzima mjera prema maloljetnicima i mlađim punoljetnicima koji su
skloni eksperimentiranju sa sredstvima ovisnosti (alkohol, droge) ili kod kojih
se je već razvila ovisnost o alkoholu i drogama, izrada zakonskih i podzakonskih
akata koji se odnose na postupanje prema počiniteljima kaznenih djela i
prekršaja te izvršavanju maloljetničkih sankcija izrečenih temeljem važećih
zakona, a koje mogu biti izrečene za počinjena kaznena djela i prekršaje
maloljetnicima i mlađim punoljetnicima; unaprjeđuje organizaciju, sadržaje i
načine rada ustanova za djecu i mladež s poremećajima u ponašanju; utvrđuje
mrežu domova i mrežu djelatnosti koju obavljaju vjerske zajednice, udruge i
druge pravne ili fizičke osobe u djelokrugu rada Odjela; prati razvoj
izvaninstitucionalne skrbi za djecu s poremećajima u ponašanju; unaprjeđuje
zaštitne mjere i planira provođenje izvanzavodskih odgojnih mjera i mjera
pružanja pomoći obitelji u obitelji kako bi se prevladali rizični oblici
ponašanja djeteta i problemi vezani uz rizičnost same obitelji; planira
provođenje alternativnih sankcija; organizira i provodi edukacije stručnih
rad­nika centara i domova za socijalnu skrb za provođenje pojedinih
alternativnih sankcija i odgojnih mjera izrečenih maloljetnicima i mlađim
punoljetnicima, počiniteljima kaznenih djela i prijestupa te prema djeci s
poremećajima u ponašanju; vodi evidenciju odgojnih mjera; predlaže i provodi
mjere za suzbijanje vršnjačkog nasilja nad djecom; izrađuje stručne analize
kvalitete života djece smještene u domovima za djecu i mladež s poremećajima u
ponašanju te predlaže mjere za njihovo unaprjeđenje; surađuje s vladinim i
nevladinim ustanovama i udrugama u zemlji i inozemstvu; obavlja međuresorsku i
međunarodnu suradnju u djelokrugu rada Odjela; sudjeluje u reformi sustava
socijalne skrbi; planira kratkoročne i srednjoročne radne zadatke; izrađuje
načine postupanja o različitim procesima rada; analizira funkcije iz djelokruga
rada Odjela; vodi registre u vezi postupanja u procesu rada; podnosi izvješća o
učinjenom u kvantitativnom i kvalitativnom smislu; brine da je svaki rashod
opravdan stvarnom potrebom i potvrđen prethodnom kontrolom.

9.2. Služba za pravne poslove, upravni i inspekcijski nadzor

Članak 76.

Služba za pravne poslove, upravni i inspekcijski nadzor je unutarnja
ustrojstvena jedinica koja sudjeluje u izradi nacrta prijedloga zakona i drugih
propisa iz područja socijalne skrbi i zaštite osoba s invaliditetom te predlaže
njihove izmjene i dopune; provodi upravni nadzor nad radom centara za socijalnu
skrb i jedinica lokalne samouprave u pogledu provedbe zakona i drugih propisa u
prenijetim im javnim ovlastima; rješava u upravnim stvarima u drugom stupnju
povodom žalbi izjavljenih protiv rješenja centara za socijalnu skrb, rješenja
upravnog tijela Grada Zagreba iz područja socijalne skrbi; rješava o izvanrednim
pravnim lijekovima; rješava o sukobu nadležnosti između centara za socijalnu
skrb; rješava o izuzeću centara za socijalnu skrb i ravnatelja; vodi upravni
postupak u prvom stupnju u vezi osnivanja, izdavanja odobrenja, utvrđivanja
uvjeta i izdavanja rješenja za početak rada ustanova socijalne skrbi i njihovog
razvrstavanja te izdavanja odobrenja, utvrđivanja uvjeta i izdavanja rješenja za
pružanje skrbi izvan vlastite obitelji vjerskim zajednicama, udrugama i drugim
pravnim i fizičkim osobama; obavlja poslove vezane uz izdavanja odobrenja
fizičkim osobama za obavljanje usluga obiteljskog doma i izradu rješenja o
ispunjavanju propisanih uvjeta za njihov početak rada, kao i izdavanje odobrenja
za početak rada osobama koje obavljaju poslove savjetovališta kao profesionalnu
djelatnost; rješava u upravnim stvarima u drugom stupnju povodom žalbi
izjavljenih protiv rješenja ureda državne uprave u županiji i Gradu Zagrebu
vezano za izdavanje odobrenja za pružanje skrbi izvan vlastite obitelji starijim
i nemoćnim osobama, provodi postupak naknade štete korisnika prava iz socijalne
skrbi; obavlja inspekcijski nadzor nad primjenom i izvršavanjem zakona i drugih
propisa, općih i pojedinačnih akata i nadzor nad stručnim radom domova socijalne
skrbi, centara za pomoć i njegu, obiteljskih domova, udruga i drugih pravnih i
fizičkih osoba koje obavljaju poslove socijalne skrbi; provodi stručne ispite za
stručne radnike u djelatnosti socijalne skrbi, odlučuje o odobravanju i
oslobađanja od obveze polaganja stručnih ispita, vodi propisane očevidnike.
Za obavljanje poslova Službe za pravne poslove, upravni i inspekcijski nadzor
ustrojavaju se:
9.2.1. Odjel za pravne poslove, upravni nadzor i drugostupanjski postupak
9.2.2. Odjel za inspekcijski nadzor.

*9.2.1. Odjel za pravne poslove, upravni nadzor i drugostupanjski postupak*
Članak 77.

Odjel za pravne poslove, upravni nadzor i drugostupanjski postupak provodi
upravni nadzor nad radom centara za socijalnu skrb u pogledu provedbe zakona i
drugih propisa u prenijetim im jav­nim ovlastima, izrađuje propisana izvješća o
provedenom nadzoru i poduzimanju zakonom propisanih mjera, posebice poništavanje
ili ukidanje po pravu nadzora konačnih rješenja centara za socijalnu skrb iz
područja socijalne skrbi i zaštite osoba s invaliditetom kao i konačnih rješenja
Grada Zagreba iz područja socijalne skrbi te rješenja iz obiteljsko-pravne
zaštite i skrbništva, oglašavanje ništav­nim rješenja centara za socijalnu skrb
iz područja socijalne skrbi i zaštite osoba s invaliditetom kao i konačna
rješenja Grada Zagreba iz područja socijalne skrbi te rješenja iz
obiteljsko-pravne zaštite i skrbništva; planira kratkoročne i srednjoročne radne
zadatke; izrađuje načine postupanja o različitim procesima rada; analizira
funkcije iz djelokruga rada Odsjeka; vodi registre u vezi postupanja u procesu
rada; podnosi izvješća o učinjenom u kvantitativnom i kvalitativnom smislu.
Odjel za pravne poslove, upravni nadzor i drugostupanjski postupak provodi
upravni nadzor nad radom upravnih tijela jedinica područne (regionalne)
samouprave i ureda državne uprave u županiji i Gradu Zagrebu u pogledu provedbe
zakona i drugih propisa u prenijetim im javnim ovlastima iz područja socijalne
skrbi, izrađuje propisana izvješća o provedenom nadzoru i poduzimanju zakonom
propisanih mjera, posebice poništavanje ili ukidanje po pravu nadzora konačnih
rješenja iz područja socijalne skrbi; planira kratkoročne i srednjoročne radne
zadatke; izrađuje načine postupanja o različitim procesima rada; analizira
funkcije iz djelokruga rada Odsjeka; vodi registre u vezi postupanja u procesu
rada; podnosi izvješća o učinjenom u kvantitativnom i kvalitativnom smislu;
brine da je svaki rashod opravdan stvarnom potrebom i potvrđen prethodnom
kontrolom; vodi upravni postupak u prvom stupnju u vezi osnivanja, izdavanja
odobrenja, utvrđivanja uvjeta i izdavanja rješenja za početak rada ustanova
socijalne skrbi i njihovog razvrstavanja te izdavanja odobrenja, utvrđivanja
uvjeta i izdavanja rješenja za pružanje skrbi izvan vlastite obitelji vjerskim
zajednicama, udrugama i drugim pravnim i fizičkim osobama; obavlja poslove
vezane uz izdavanja odobrenja fizičkim osobama za obavljanje usluga obiteljskog
doma i izradu rješenja o ispunjavanju propisanih uvjeta za njihov početak rada,
kao i izdavanje odobrenja za početak rada osobama koje obavljaju poslove
savjetovališta kao profesionalnu djelatnost; rješava u upravnim stvarima u
drugom stupnju povodom žalbi izjavljenih protiv rješenja ureda državne uprave u
županiji i Gradu Zagrebu vezano za izdavanje odobrenja za pružanje skrbi izvan
vlastite obitelji starijim i nemoćnim osobama; provodi struč­ne ispite za
stručne radnike u djelatnosti socijalne skrbi, odlučuje o odobravanju i
oslobađanja od obveze polaganja stručnih ispita, vodi propisane očevidnike.
Za obavljanje poslova Odjela za pravne poslove, upravni nadzor i drugostupanjski
postupak ustrojavaju se:
9.2.1.1. Odsjek za upravni nadzor
9.2.1.2. Odsjek za drugostupanjski postupak
9.2.1.3. Odsjek za statusno-pravne poslove i stručne ispite.

9.2.1.1. Odsjek za upravni nadzor

Članak 78.

Odsjek za upravni nadzor provodi upravni nadzor nad radom centara za socijalnu
skrb u pogledu provedbe zakona i drugih propisa u prenijetim im javnim
ovlastima, izrađuje propisana izvješća o provedenom nadzoru i poduzimanju
zakonom propisanih mjera, posebice poništavanje ili ukidanje po pravu nadzora
konačnih rješenja centara za socijalnu skrb iz područja socijalne skrbi i
zaštite osoba s invaliditetom kao i konačnih rješenja Grada Zagreba iz područja
socijalne skrbi te rješenja iz obiteljsko-pravne zaštite i skrbništva,
oglašavanje ništavnim rješenja centara za socijalnu skrb iz područja socijalne
skrbi i zaštite osoba s invaliditetom kao i konač­na rješenja Grada Zagreba iz
područja socijalne skrbi te rješenja iz obiteljsko-pravne zaštite i skrbništva;
planira kratkoročne i srednjoročne radne zadatke; izrađuje načine postupanja o
različitim procesima rada; analizira funkcije iz djelokruga rada Odjela; vodi
registre u vezi postupanja u procesu rada; podnosi izvješća o učinjenom u
kvantitativnom i kvalitativnom smislu.
Odsjek za upravni nadzor provodi upravni nadzor nad radom upravnih tijela
jedinica područne (regionalne) samouprave i ureda državne uprave u županiji i
Gradu Zagrebu u pogledu provedbe zakona i drugih propisa u prenijetim im javnim
ovlastima iz područja socijalne skrbi, izrađuje propisana izvješća o provedenom
nadzoru i poduzimanju zakonom propisanih mjera, posebice poništavanje ili
ukidanje po pravu nadzora konačnih rješenja iz područja socijalne skrbi; planira
kratkoročne i srednjoročne radne zadatke; izrađuje načine postupanja o
različitim procesima rada; analizira funkcije iz djelokruga rada Odjela; vodi
registre u vezi postupanja u procesu rada; podnosi izvješća o učinjenom u
kvantitativnom i kvalitativ­nom smislu.

9.2.1.2. Odsjek za drugostupanjski postupak

Članak 79.

Odsjek za drugostupanjski postupak sudjeluje u izradi nacrta prijedloga zakona i
drugih propisa iz područja socijalne skrbi i zaštite osoba s invaliditetom;
rješava u upravnim stvarima u drugom stupanju povodom žalbi izjavljenih protiv
rješenja centara za socijalnu skrb iz područja socijalne skrbi i zaštite osoba s
invaliditetom, kao što su: pomoć za uzdržavanje, jednokratna pomoć, doplatak za
pomoć i njegu, osobna invalidnina, pomoć i njega u kući, osposob­ljavanje za
samostalan život i rad, skrb izvan vlastite obitelji punoljetnih osoba i druge
pomoći propisane Zakonom o socijalnoj skrbi i podzakonskim aktom, pravo na
dopust za njegu djeteta i prava na rad s polovicom punog radnog vremena;
rješenja upravnog tijela Grada Zagreba iz područja socijalne skrbi te rješenja
drugih tijela sukladno posebnom zakonu; rješava o izvanrednim pravnim
lijekovima; rješava o sukobu mjesne nadležnosti između centara za socijalnu skrb
iz područja socijalne skrbi; određuje drugi centar za socijalnu skrb za nadležno
postupanje u slučaju da zbog izuzeća ravnatelja ili stručnih radnika centar za
socijalnu skrb u području socijalne skrbi ne može postupati.
Odsjek za drugostupanjski postupak iz područja zaštite djece, obitelji i
skrbništva rješava u upravnim stvarima u drugom stupnju povodom žalbi
izjavljenih protiv rješenja centara za socijalnu skrb iz područja
obiteljsko-pravne zaštite i skrbništva kao što su: posvojenje, skrbništvo,
povjeravanje djeteta bez pristanka roditelja na čuvanje i odgoj drugoj osobi ili
ustanovi, nadzor nad izvršavanjem roditeljske skrbi, privremeno uzdržavanje,
mjere raspolaganja imovinom djece, skrb izvan vlastite obitelji djece i mlađih
punoljetnika s poremećajima u ponašanju te drugih rješenja centara za socijalnu
skrb koji spadaju u područje zaštite djece i mlađih punoljetnika sukladno
posebnom zakonu, dozvola za rad udomiteljskoj obitelji; rješava o izvanrednim
pravnim lijekovima; rješava o sukobu mjesne nadležnosti između centara za
socijalnu skrb iz područja obiteljsko--pravne zaštite i skrbništva; određuje
drugi centar za socijalnu skrb za nadležno postupanje u slučaju da zbog izuzeća
ravnatelja ili struč­nih radnika centar za socijalnu skrb u području
obiteljsko-pravne zaštite i skrbništva ne može postupati.
Odsjek planira kratkoročne i srednjoročne radne zadatke; izrađuje načine
postupanja o različitim procesima rada; analizira funkcije iz djelokruga rada
Odjela; vodi registre u vezi postupanja u procesu rada; podnosi izvješća o
učinjenom u kvantitativnom i kvalitativnom smislu.

9.2.1.3. Odsjek za statusno-pravne poslove i stručne ispite

Članak 80.

Odsjek za statusno-pravne poslove i stručne ispite sudjeluje u izradi nacrta
prijedloga zakona i drugih propisa iz područja socijalne skrbi; vodi upravni
postupak u prvom stupnju u vezi osnivanja, izdavanja odobrenja, utvrđivanja
uvjeta i izdavanja rješenja za početak rada ustanova socijalne skrbi i njihovog
razvrstavanja te izdavanja odobrenja, utvrđivanja uvjeta i izdavanja rješenja za
pružanje skrbi izvan vlastite obitelji vjerskim zajednicama, udrugama i drugim
pravnim i fizičkim osobama; izrađuje rješenja o početku i prestanku rada
fizičkim osobama koje obavljaju djelatnost socijalne skrbi kao profesionalnu
djelatnost (savjetovalište i obiteljski domovi); rješava u upravnim stvarima u
drugom stupnju povodom žalbi izjavljenih protiv rješenja ureda državne uprave u
županiji i Gradu Zagrebu vezano za izdavanje odobrenja i rješenja o ispunjavanju
uvjeta za početak rada pravnim i fizičkim osobama koje pružaju usluge skrbi
izvan vlastite obitelji starijim i nemoćnim osobama; vrši osnivačka prava nad
ustanovama socijalne skrbi kojima je osnivač Republika Hrvatska; izrađuje odluke
o imenovanju i razrješenju upravnih vijeća centara za socijalnu skrb i domova
socijalne skrbi kojima je osnivač Republika Hrvatska; daje suglasnosti na
statute i druge opće akte te njihove izmjene i dopune centrima za socijalnu skrb
i domovima socijalne skrbi kojima je osnivač Republika Hrvatska te drugim
pravnim subjektima sukladno posebnim propisima; obavlja poslove u vezi
ocjenjivanja ravnatelja ustanova socijalne skrbi i postavljanja u položaj
mentora i savjetnika.
Odsjek prati provođenje vježbeničkog staža; planira i provodi stručne ispite
stručnih radnika u socijalnoj skrbi; izrađuje odluke o odobravanju polaganja
stručnog ispita te odluke o oslobađanju od obveze polaganja stručnog ispita
stručnih radnika u djelatnosti socijalne skrbi, izdaje uvjerenja o položenom
stručnom ispitu te vodi propisanu evidenciju u vezi sa stručnim ispitima; vodi
upisnik ustanova socijalne skrbi i evidenciju fizičkih osoba koje samostalno
obavljaju djelatnost socijalne skrbi kao profesionalnu djelatnost i druge
evidencije i registre u vezi postupanja u procesu rada.
Odsjek planira kratkoročne i srednjoročne radne zadatke; izrađuje načine
postupanja o različitim procesima rada; analizira funkcije iz djelokruga rada
Odjela; vodi registre u vezi postupanja u procesu rada; podnosi izvješća o
učinjenom u kvantitativnom i kvalitativnom smislu.

*9.2.2. Odjel za inspekcijski nadzor*
Članak 81.

Odjel za inspekcijski nadzor obavlja inspekcijski nadzor nad primjenom i
izvršavanjem zakona i drugih propisa, općih i pojedinačnih akata i nadzor nad
stručnim radom domova socijalne skrbi, centara za pomoć i njegu, obiteljskih
domova, udruga i drugih pravnih i fizičkih osoba koje obavljaju poslove
socijalne skrbi koja pruža usluge skrbi izvan vlastite obitelji (djeci bez
odgovarajuće roditeljske skrbi; tjelesno ili mentalno oštećenoj djeci i odraslim
osobama; psihički bolesnim odraslim osobama: starijim i nemoćnim osobama; djeci
i mlađim punoljetnim osobama s poremećajima u ponašanju; djeci i odraslim
osobama ovisnicima o alkoholu, drogama i drugim opojnim sredstvima; djeci i
odraslim osobama-žrtvama obiteljskog nasilja).

10. UPRAVA ZA ZAŠTITU ŽRTAVA I SUDIONIKA RATA

Članak 82.

Uprava za zaštitu žrtava i sudionika rata je upravna organizacija u sastavu
Ministarstva koja obavlja upravne i druge stručne poslove zaštite civilnih
žrtava iz Domovinskog rata, zaštite hrvatskih držav­ljana sudionika II.
svjetskog rata; zaštite vojnih i civilnih invalida II. svjetskog rata, zaštite
osoba stradalih u obavljanju obvezne vojne službe od 15. svibnja 1945. do 17.
kolovoza 1990. i članova njihovih obitelji te poslove koji se odnose na
obavljanje vojne obveze u civilnoj službi i to: sustavno prati stanja u vezi s
društvenim i socijalnim položajem i zaštitom žrtava i sudionika rata, izrađuje
analitičke, koncepcijske i druge stručne podloge te predlaže mjere od značenja
za njihovu zaštitu; pruža stručnu pomoć i osigurava provedbu; rješava u upravnim
stvarima u drugostupanjskom postupku i obnovi postupka te reviziju
prvostupanjskih rješenja; provodi upravni nadzor; postupa po predstavkama i
upitima građana, tijela državne uprave i udruga; definira i primjenjuje
odgovarajući informacijski sustav i podsustav, te korisničke zahtjeve i
programska rješenja; zaprima i obrađuje zahtjeve za doznaku proračunskih
sredstava; izrađuje naloge za isplatu i likvidaciju faktura; vodi evidenciju o
izvršenim isplatama i o broju i strukturi korisnika; izrađuje financijska,
statistička i druga izvješća; podnosi izvješća o učinjenom u kvantitativnom i
kvalitativnom smislu.
U Upravi za zaštitu žrtava i sudionika rata ustrojavaju se:
10.1. Odjel za zaštitu žrtava i sudionika II. svjetskog rata i poraća
10.2. Odjel za zaštitu civilnih žrtava iz Domovinskog rata
10.3. Odjel za obavljanje poslova civilne službe.

10.1. Odjel za zaštitu žrtava i sudionika II. svjetskog rata i poraća

Članak 83.

U Odjelu za zaštitu žrtava i sudionika II. svjetskog rata i poraća obavljaju se
poslovi: neposredna primjena zakona i propisa, stručna pomoć i osiguravanje
njihove provedbe; sudjelovanje u izradi nacrta propisa iz sustava zaštite žrtava
i sudionika rata; praćenje stanja i predlaganje mjera za unaprjeđenje položaja
korisnika; rješavanje u drugostupanjskom upravnom postupku, obnovi postupka, te
reviziji prvostupanjskih rješenja iz područja zaštite sudionika II. svjetskog
rata, civilnih i vojnih invalida toga rata, mirnodopskih vojnih invalida, te
članova njihovih obitelji; provedba neposrednoga upravnog nadzora nad radom
prvostupanjskih tijela državne uprave; vođenje evidencije o radu
drugostupanjskoga liječničkog povjerenstva za pregled osoba obuhvaćenih sustavom
zaštite i izrada izvješća o radu; izdavanje izvoda iz te evidencije, obračun
naknade za rad članova povjerenstva, te administrativne i tehničke usluge u vezi
s radom povjerenstva; priprema prijedloga za imenovanja i razrješenja članova
prvostupanjskih i drugostupanjskoga liječničkog povjerenstva; sudjelovanje u
definiranju sadržajnih funkcija informacijskog sustava i podsustava pravne
zaštite korisnika, korisničkih zahtjeva i programskih rješenja te njihova
primjena; izrada stručnih mišljenja u vezi s provedbom pravne zaštite korisnika;
postupanje po predstavkama i upitima građana, udruga i tijela državne uprave.

10.2. Odjel za zaštitu civilnih žrtava iz Domovinskog rata

Članak 84.

U Odjelu za zaštitu civilnih žrtava iz Domovinskog rata obav­ljaju se poslovi:
neposredna primjena zakona i propisa, stručna pomoć i osiguravanje njihove
provedbe; sudjelovanje u izradi nacrta propisa iz sustava zaštite žrtava i
sudionika rata; praćenje stanja i predlaganje mjera za unaprjeđenje položaja
korisnika; rješavanje u drugostupanjskom upravnom postupku i obnovi postupka, te
reviziji prvostupanjskih rješenja iz područja zaštite civilnih invalida iz
Domovinskog rata i članova njihovih obitelji; neposredni upravni nadzor nad
radom prvostupanjskih tijela državne uprave; sudjelovanje u realizaciji
psihosocijalne pomoći za civilne žrtve iz Domovinskog rata i članove njihovih
obitelji; suradnja s vladinim i nevladinim organizacijama u cilju pružanja
pomoći i predlaganja mjera za unaprjeđenje skrbi o civilnim stradalnicima
Domovinskog rata i članova njihovih obitelji; sudjelovanje u definiranju
sadržajnih funkcija informacijskog sustava i podsustava pravne zaštite
korisnika, korisničkih zahtjeva i programskih rješenja te njihova primjena;
izrada stručnih mišljenja u vezi s provedbom pravne zaštite korisnika;
postupanje po predstavkama i upitima građana, udruga i tijela državne uprave;
sudjelovanje u izradi provedbenih propisa u vezi s utvrđivanjem mjesečnih svota
osobne invalidnine i drugih novčanih primanja; prijem i obrada zahtjeva za
doznaku sredstava, izrada naloga za isplatu i likvidacija faktura; vođenje
evidencije o izvršenim isplatama i o broju i strukturi korisnika; izrada
financijskih, statističkih i ostalih izvješća i očitovanja na upite korisnika i
zainteresiranih tijela.

10.3. Odjel za obavljanje poslova civilne službe

Članak 85.

U Odjelu za obavljanje poslova civilne službe obavljaju se poslovi vezani za
neposrednu primjenu zakona i propisa, stručnu pomoć i osiguranje njihove
provedbe; sudjelovanje u izradi nacrta prijedloga propisa o pravima i dužnostima
osoba koje svoju građansku duž­nost vojne obveze obavljaju u civilnoj službi;
izrada nacrta rješenja o upućivanju novaka na obavljanje vojne obveze u civilnoj
službi; vođenje evidencije o civilnim obveznicima i izdavanje iskaznica civilne
službe; nadzor nad obavljanjem vojne obveze u civilnoj služ­bi;
stručno-administrativne poslove za rad Povjerenstva za civilnu službu i
Povjerenstva za žalbe; izradu financijskog plana potrebnih sredstava; postupanje
po predstavkama i upitima; izradu stručnih mišljenja i analiza.

III. UPRAVLJANJE MINISTARSTVOM

Članak 86.

Ministar predstavlja Ministarstvo i upravlja njegovim radom.
Državni tajnik kojeg odredi ministar zamjenjuje ministra u slučaju njegova
izbivanja ili spriječenosti te obavlja i druge poslove koje mu povjeri ministar.
Upravnim organizacijama u sustavu Ministarstva i unutarnjim ustrojstvenim
jedinicama upravljaju čelnici tijela utvrđeni Uredbom o načelima za unutarnje
ustrojstvo tijela državne uprave.
Samostalnim odjelima iz članaka 4. i 5. upravlja načelnik Odjela koji odgovara
za svoj rad ministru i državnim tajnicima.
Samostalni izvršitelji u ispostavama područnih jedinica – odsjeka u Odjelu za
graničnu sanitarnu inspekciju za svoj rad odgovaraju voditeljima odsjeka.

Članak 87.

Kao stručno tijelo i savjetodavno tijelo, ministar osniva stručni kolegij.
Sastav i način rada stručnog kolegija utvrdit će se Pravilnikom o unutarnjem
redu Ministarstva.

Članak 88.

Za raspravljanje o pojedinim pitanjima iz djelokruga Ministarstva, a osobito za
utvrđivanje nacrta propisa, davanja mišljenja i prijedloga u osobito značajnim
stvarima, ministar može osnovati stručne savjete, povjerenstva, radne skupine i
slično.
Odlukom o osnivanju stručnog savjeta, povjerenstva, odnosno radne skupine iz
stavka 1. ovog članka utvrdit će se njegov sastav, djelokrug, način rada, te
druge pojedinosti.

IV. OKVIRNI BROJ SLUŽBENIKA I NAMJEŠTENIKA

Članak 89.

Okvirni broj državnih službenika i namještenika potrebnih za obavljanje poslova
iz djelokruga rada Ministarstva određen je u tablici koja je sastavni dio ove
Uredbe i ne objavljuje se u »Narodnim novinama«.

V. PRIJELAZNE I ZAVRŠNE ODREDBE

Članak 90.

Pravilnikom o unutarnjem redu Ministarstva utvrdit će se broj potrebnih državnih
službenika i namještenika s naznakom njihovih poslova i zadaća i stručnih uvjeta
potrebnih za njihovo obavljanje, njihove ovlasti i odgovornosti, te druga
pitanja od značaja za rad Ministarstva koja nisu uređena ovom Uredbom.
Pravilnik o unutarnjem redu Ministarstva donijet će ministar zdravstva i
socijalne skrbi uz prethodnu suglasnost državnog tijela nadležnog za poslove
opće uprave, u roku od 30 dana od dana stupanja na snagu ove Uredbe.
Ministar zdravstva i socijalne skrbi, odnosno druga ovlaštena osoba, donijet će
rješenja o rasporedu na radna mjesta državnih službenika i namještenika u roku
od 30 dana od dana isteka roka iz stavka 2. ovog članka.

Članak 91.

Danom stupanja na snagu ove Uredbe prestaje važiti Uredba o unutarnjem
ustrojstvu Ministarstva zdravstva i socijalne skrbi (»Narodne novine«, br.
38/2004 i 104/2005).

Članak 92.

Ova Uredba stupa na snagu danom objave u »Narodnim novinama«.

Klasa: 023-03/07-01/10
Urbroj: 5030108-07-1
Zagreb, 5. travnja 2007.

Potpredsjednica Vlade
i ministrica obitelji, branitelja
i međugeneracijske
solidarnosti
**Jadranka Kosor, dipl. iur.**, v. r.

Uredba, NN 38/2007-1246
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)